title: Hanna Parviainen

text: Parviainen johti Säynätsalossa sijainneita tehtaita vuoteen 1936 saakka, jolloin ne yhtiön heikentyneen taloudellisen tilan vuoksi myytiin Suomen Pankille ja Kansallis-Osake-Pankille. Parviainen muutti tämän jälkeen Helsinkiin, missä vietti viimeiset vuotensa. Joh. Parviaisen Tehtaat Oy siirtyi vuonna 1946 Enso-Gutzeit Oy:n haltuun. Nykyään Säynätsalon tehtaat ovat osa UPM-konsernia.


title: Johan Reinhold Sahlberg

text: John (Johan) Renhold Sahlberg (6. kesäkuuta 1845 Helsinki – 8. toukokuuta 1920 Helsinki) oli suomalainen hyönteistieteilijä. Hän tuli ylioppilaaksi 1865, jonka jälkeen valmistui filosofian kandidaatiksi 1869, eläintieteen dosentiksi 1871 ja tohtoriksi 1880. Vuonna 1883 hänestä tuli hyönteistieteen ylimääräinen professori Helsingin Aleksanterin yliopistoon, ja tässä virassa hän oli eläkkeelle jäämiseensä asti vuoteen 1918. Hän toimi myös hyönteismuseon esimiehenä 1883-1918.


title: Johan Reinhold Sahlberg

text: Sahlberg meni naimisiin v. 1873 pikkuserkkunsa Augusta Theresia Wilhelmina (Mimmi) Wervingin kanssa, joka oli hänen nuoruutensa ystävä ja erikoistunut kasvitieteeseen. Heille syntyi viisi lasta, joista Unio (s. 1882, vuodesta 1906 Uunio Saalas) oli myös tunnettu hyönteistieteilijä.


title: Johan Reinhold Sahlberg

text: Jo kouluajoista alkaen Sahlberg oli kiinnostunut hyönteisistä. Alkuun hän keräsi hyönteisiä asuinseutunsa Turun ympäristöstä, myöhemmin hän teki hyönteisretkiä eri puolille Suomea. Kiinnostus jatkui koko elämän ajan ja hänestä tulikin aikansa etevin Suomen hyönteisten tuntija. Hän valitsi monesti kesänviettopaikkansakin sillä silmällä, että Suomen hyönteistö tulisi tutkituksi mahdollisimman tarkkaan. Tunnetuin hän oli kovakuoriaisia ja kaskaita koskevista tutkimuksistaan.


title: Johan Reinhold Sahlberg

text: Sahlbergin, hänen isänsä Reinhold Ferdinand Sahlbergin ja isoisänsä Carl Reinhold Sahlbergin keräämät kokoelmat käsittivät lopulta noin 200 000 yksilöä ja 25 000–30 000 lajia. Sahlbergin kuoltua ne lunastettiin Turun yliopistolle vuonna 1921.


title: Johan Reinhold Sahlberg

text: Sahlberg kuvasi tieteelle uusia hyönteislajeja 500, joista 400 oli kovakuoriaisia. Eräs hänen löytämänsä ja kuvaamansa tieteelle uusi kovakuoriaislaji löytyi vuonna 1896 Palestiinasta Betlehemin läheltä niin sanotuilta Salomonin lammikoilta ja sille hän antoi nimen "Philhydrus salomonis".


title: Johan Reinhold Sahlberg

text: Johan Sahlberg oli tuottelias kirjoittaja. Hän kirjoitti noin 350 julkaisua valtaosin hyönteisistä. Hänen väitöskirjansa koski Suomen ja Skandinavian pikkukaskaita (1871). Hän toimi Societas pro Fauna et Flora Fennica -seurassa ja oli sen sihteeri.


title: Johan Reinhold Sahlberg

text: Sahlberg teki paljon matkoja Suomeen, lähialueille ja kauemmaksi Eurooppaan ja Aasiaan. Näiltä matkoilta hän myös keräsi arvokkaita hyönteisnäytteitä. Vaikka retket järjestettiin entomologisessa eli hyönteistieteellisessä tarkoituksessa, hän tutustui retkillä muutenkin paikalliseen elämään, oloihin ja ihmisiin, joista hän kirjoitti matkakertomuksissaan. Hän kirjoitti lukuisia kirjeitä matkoiltaan. Useilla matkoilla hänellä oli mukana perheenjäseniä.


title: Johan Reinhold Sahlberg

text: Sahlberg oli vakaumuksellinen kristitty eikä hän kannattanut darwinismia. Hän oli kiinnostunut uskonnollisista kysymyksistä sekä siveellisyys- ja raittiusasioista. Hän oli myös Ylioppilaiden Raittiusyhdistyksen puheenjohtaja ja osallisena perustamassa Nuorten Miesten Kristillistä Yhdistystä (NMKY) (1890).


title: Uleå (yritys)

text: Ab Uleå Oy oli 1912 perustettu Oulussa toiminut sahaustoimintaa harjoittanut metsäteollisuusyhtiö. Yhtiö osti toimintaa aloittaessaan yli 200 000 hehtaaria metsää ja neljä Oulun seudulla toiminutta höyrysahaa: Korkeasaari (perustettu 1874), Pateniemi (perustettu 1873), Varjakka (perustettu 1899) ja Toppila (perustettu 1878). Yhtiön perustajia olivat nämä sahat omistaneet "J. W. Snellman G:son", "G. & C. Bergbom Ab", "Warjakka Trävaru Ab" ja "Uleåborgs Sågverks Ab". Sahojen yhteenlaskettu vuosituotanto oli 165 000 kuutiometriä, ja työntekijöitä sahoilla oli kaikkiaan noin 1 000.


title: Uleå (yritys)

text: Vuonna 1922 yhtiö osti 55% osake-enemmistön Kajaanin Puutavara Oy:stä. Tämä kauppa rasitti kuitenkin Uleå-yhtiön taloutta ja yhtiö säilytti enemmistön vain vuoteen 1926 saakka. Uleå-yhtiön ongelmina olivat suuri 200 miljoonan markan velkataakka, toiminnan keskittyminen suhdanneherkkään sahaustoimintaan sekä vanhentuneet sahalaitokset. Yhtiöllä ei velkaisuutensa takia ollut mahdollisuutta monipuolistaa tuotantoaan rakentamalla puuhioke-, selluloosa- tai paperitehtaita, kuten sen kilpailijat Kajaanin Puutavara Oy ja Kemi Oy olivat tehneet.


title: Uleå (yritys)

text: Uleå-yhtiö joutui huonon taloudellisen tilansa takia ja suuren velkataakan keventämiseksi lopettamaan tappiollisia sahoja ja myymään maaomaisuuttaan. Keväällä 1926 Uleå suunnitteli myyvänsä 97 500 hehtaaria metsää, Karolineburgin kartanon, Kajaanin joen koskiosuudet sekä omistamansa Kajaani-yhtiön osakkeet amerikkalaiselle "West Virginia Pulp & Paper Co."-yhtiölle. Kajaani-yhtiön pääosakkaat A. Osw. Kairamo ja Kalle Välimaa olisivat joutuneet vähemmistöön, jos yhtiön osakkeiden myynti amerikkalaisille olisi toteutunut, He tekivätkin vaihtoehtoisia tarjouksia myytävästä omaisuudesta tarjoutuen lopulta ostamaan osakkeet, koskiosuudet ja Uleån koko Kainuussa sijainneen maaomaisuuden 72 miljoonalla markalla.


title: Uleå (yritys)

text: Amerikkalaiset eivät kuitenkaan olleet tyytyväisiä Uleå-yhtiön kauppaamien Kainuun metsien kuntoon ja heidän käsiinsä joutui myös metsistä tehty yhteenveto, jossa niiden puumäärä oli arvioitu hyvin alhaiseksi. Kaupat jäivät tekemättä, ja Uleå joutui myymään Kainuun metsäomaisuutensa noin 65 000 hehtaaria joulukuussa 1926 Kajaani Puutavara Oy:lle.


title: Uleå (yritys)

text: 1927 Kajaanin Puutavara Oy osti Uleån osake-enemmistön, 82%, 53 miljoonalla markalla; Kajaanin velat lisääntyivät tämän kaupan johdosta 50%.


title: Uleå (yritys)

text: Uleån sahaustoiminnan huippuvuosi oli 1927, jolloin sen sahat tuottivat 301 000 kuutiometriä sahatavaraa ja yhtiön voitto tältä vuodelta oli 13 miljoonaa markkaa. Tästä alkoi kuitenkin alamäki, ja jo ennen 1930-luvun talouspulaa yhtiö oli taloudellisissa vaikeuksissa joutuen luopumaan huonosti kannattavista sahoista. Korkeasaaren saha lopetettiin 1927, ja Varjakan sahan toiminta loppui 1928 sahan koneiston pääakselin katkettua. Toppilan saha alueineen myytiin 1926 Toppila Oy:lle, joka rakensi sahan paikalle selluloosatehtaan. 1920-luvun lopulla jäljellä oli enää Pateniemen saha, ja yhtiön sahatavaran tuotanto oli vain 93 000 kuutiometriä vuonna 1931.


title: Uleå (yritys)

text: Uleå Osakeyhtiö sulautettiin lopulta 1937 osaksi Kajaani Puutavara Oy:tä (vuodesta 1944 lähtien Kajaani Oy). 1935 perustivat Kajaani Oy ja Veitsiluoto Oy joint venture -yhtiön nimeltä Oulu Osakeyhtiö, johon Kajaani Oy siirsi Pateniemen sahan sekä Oulussa Nuottasaaressa sijainneen Uleå yhtiön aiemmin omistaman maa-alueen, jolle 1937 rakennettiin selluloosatehdas. 1986 Oulu Oy fuusioitiin Veitsiluotoon, joka sittemmin liitettiin osaksi Stora Ensoa. Pateniemen saha lopetti toimintansa 1990.


title: Elpo

text: ELPO ry eli "Elämäntapojen ja toiminnan ohjaamisen opinnollinen yhdistys" on valtakunnallinen yhdistys, jonka suomalainen taiteilija, suunnittelija ja kirjailija Aleksanteri Ahola-Valo(1900–1997) perusti vuonna 1983 Hämeenlinnassa elämäntyönsä suojelemiseksi ja tunnetuksi tekemiseksi.


title: Elpo

text: Yhdistyksen tehtävänä on Ahola-Valon monipuolisen elämäntyön tunnetuksi tekeminen ja myös Ahola-Valon sanoin: ”tarpeettomuuksien vastustaminen, elämäntapojen parantaminen sekä terveen elämän siirtolan ja pysyvän taide- ja muun luovan työn museon perustaminen”. Ahola-Valo halusi yhdistyksen viestittävän samaa viisaan rakkauden sanomaa, jota hän koko elämällään julisti. Ihmisyyden perusta on, että jokaisella ihmisellä on välineet ja mahdollisuus kehittää itseään jatkuvasti kohti aitoa ja oikeaa elämää.


title: Elpo

text: Yhdistys julkaisee Aleksanteri Ahola-Valon tuotantoa tai hänen elämäänsä käsittelevää kirjallisuutta. Ahola-Valon elinaikana yhdistys julkaisi kolme osaa Ahola-Valon lapsuuden aikaisista Koulupojan päiväkirjoista. Ahola-Valo käänsi itse ensimmäiset osat. Ensimmäisten osien pohjalta Kaija Juurikkala on sittemmin tehnyt Valo–elokuvan ja Kai Kyösti Kaukovalta näytelmät ”Nuohoojapoika ja ”Valon lapsi”, jotka on esitetty Hämeenlinnan Miniteatterissa.


title: Elpo

text: Yhdistys jatkaa päiväkirjojen käännös- ja julkaisutyötä ja asettaa Ahola-Valon arkiston tutkijoiden käyttöön. Ahola-Valon seura Elpo ry on Suomen kirjailijanimikkoseurat ry:n jäsenjärjestö.


title: Ronnie Starr

text: Ronnie Starr on suomalainen rock-yhtye, joka on perustettu keväällä 2000.


title: Ronnie Starr

text: Ronnie Starr perustettiin vuonna 2000 ja julkaisi heti perustamisvuonnaan omakustanne-EP:n "Late night with Ronnie Starr". Levy-yhtiö kiinnostui yhtyeestä EP:n ilmestyttyä ja valitsi kyseisen tuotoksen kuukauden kovimmaksi omakustanteeksi.


title: Ronnie Starr

text: Maaliskuussa 2001 julkaistiin toisena omakustanteena "Ronnie's Angels" -EP, ja keikkatiheys kasvoi. Seuraavan vuoden marraskuussa Ronnie Starr otti ison askeleen eteenpäin, kun Levy-yhtiö julkaisi ensimmäisen virallisen singlen "The Dance / Miss Moonshine". Singlen promootiokiertue Apulannan lämmittelijänä kattoi koko Suomen.


title: Ronnie Starr

text: Keväällä 2003 Ronnie Starr sai Lasse Kurjen tuottajaksi ensimmäisen pitkäsoiton tekoon. Kesällä nauhoitettu albumi "First Take" julkaistiin syyskuussa 2003. Albumin 11 kappaletta edustavat melodista ja tarttuvaa rockia. Suurimpana musiikillisena innoittajana voidaan pitää 1970-luvun radio-rockia. Albumilta on julkaistu kaksi singleä, ”An Avenue” ja ”Rock´n´Roll Dreams”. Syksyllä 2003 kuvattiin Ronnie Starrin ensimmäinen musiikkivideo ”Rock´n´Roll Dreams”. Vuoden 2004 ensimmäisessä Levyraadissa video sai hyvän vastaanoton sijoittuen toiseksi.


title: Ronnie Starr

text: Seuraava EP, "In Full Swing!!" (syyskuu 2004), nousi ensimmäisellä viikollaan Suomen virallisen singlelistan neloseksi ja Free Record Shopin listalle sijalle kaksi. Ronnie Starrin kappaleet soivat ahkerasti myös radioissa: muun muassa ”Sour Love” ja ”An Avenue” nousivat molemmat Radio Suomipopin Top 30 -listan kärkipaikalle.


title: Ronnie Starr

text: Helmikuussa 2005 Ronnie Starrilta julkaistiin jälleen EP, Evil & Simple, joka nousi myös Suomen viralliselle singlelistalle. EP:ltä eniten radiossa soi Superstar-kappale. EP jäi viimeiseksi Levy-yhtiön Ronnie Starr julkaisuksi.


title: Ronnie Starr

text: Keväällä 2007 ilmestyi Ronnie Starrin kakkosalbumi "Off the City". Levy-yhtiönä toimi Bianca-Pop Music ja jakelusta vastasi Edel Records Finland. Levyltä julkaistiin yksi single digitaalisesti, "Living Off the City". Kyseisen kappaleen lisäksi radiossa soi Off the Cityltä mm. "Someone Tender" ja "Let It Rain".


title: Ronnie Starr

text: Alkuvuodesta 2016 Ronnie Starrin alkuperäiset jäsenet ovat pitäneet taas tiivisti yhteyttä...


title: Jakutskin lentoasema

text: Jakutskin lentoasema () on lentoasema Sahan tasavallan pääkaupungissa Jakutskissa Venäjällä. Se on Sahan suurin ja tärkein lentoasema. Lentoaseman kapasiteetti on 700 matkustajaa tunnissa. Nykyinen kansainvälinen terminaali valmistui vuonna 1996.


title: Jakutskin lentoasema

text: Jakutskin lentoaseman rakennustyöt aloitettiin vuonna 1931. Lentoasema palveli toisen maailmansodan aikana Eurooppaan lentävien yhdysvaltalaisten koneiden välilaskupaikkana.


title: Arbovirukset

text: Arbovirusryhmä koostuu viruksista, joilla on samankaltainen leviämistapa ja virusinfektio-oireisto. Tämäntapaista luokittelua ei kuitenkaan nykyään enää käytetä. Arbovirus, "(arbo=arthropod-borne=niveljalkaisten levittämä)" Arbovirukset kuuluvat eri ryhmiin mutta niitä yhdistävät epidemiologiset ja ekologiset samankaltaisuudet, joista ne ovat saaneet yhteisnimityksensä. Arbovirukset lisääntyvät sekä selkärankaisissa että niveljalkaisissa isännissä.


title: Arbovirukset

text: Ensimmäinen eristetty arbovirus on ollut keltakuumeenaiheuttaja, joka kuuluu flavirusryhmään, ja se on myös ensimmäinen ihmisestä eristetty virus. Keltakuumetta esiintyy Afrikassa, Etelä- ja Keski-Amerikassa. Sen levittäjänä toimii hyttynen.


title: Arbovirukset

text: Suurin osa arboviruksista ei uhkaa ihmisten terveyttä, mutta ne muutamat, jotka uhkaavat, ovat pelättyjä virustauteja aiheuttavia.


title: Arbovirukset

text: Neljä päätautityyppiä ovat:


title: Arbovirukset

text: Arbovirukset on jaoteltu kolmeen ryhmään, jotka ovat "Flaviviridae", "Togaviridae", jonka alaryhmänä ovat alfavirukset, ja Bunyavirukset. Arbovirusryhmään kuuluu myös muita viruksia, kuten orbi-, rabdo- ja iridoviruksia. Myös nämä virukset ovat samankaltaisia, kuten muut ryhmään kuuluvat virukset. Arboviruksia on tunnistettu tähän mennessä ainakin 550.


title: Bobby Seale

text: Bobby Seale (s. 22. lokakuuta 1936) on yhdysvaltalainen kansalaisoikeusaktivisti, joka perusti yhdessä Huey P. Newtonin kanssa Mustien Panttereiden itsepuolustuspuolueen (myöhemmin Mustat Pantterit) vuonna 1966.


title: Bobby Seale

text: Seale liittyi Afroamerikkalaiseen yhdistykseen yliopistossa ja tämän sanotaan innoittaneen hänet perustamaan Mustat Pantterit, jossa oli jäsenistöä enimmillään yli 5000. Sealesta tuli puolueen puheenjohtaja ja FBI on valvonut Sealen toimia tiukasti tästä saakka.


title: Bobby Seale

text: Bobby Seale oli yksi alkuperäisestä ”Chicagon kahdeksikoksi” kutsutusta aktivistista, joita syytettiin salaliitosta ja yllytyksestä mellakkaan Chicagossa 1968 järjestetyssä demokraattien kansallisessa puoluekokouksessa. Tuomari Julius Hoffman tuomitsi hänet neljäksi vuodeksi vankeuteen oikeuden halventamisesta.


title: Bobby Seale

text: Seale itse kertoo kirjassaan "Sanoista tekoihin" (1970) kuinka tuomari toistuvasti oikeudenkäynnissä kieltäytyi myöntämästä Sealelle lupaa valita oma asianajajansa (perustuslaillinen oikeus Yhdysvalloissa) ja lopulta laitatti Sealelle suukapulan, jottei tämä voinut häiritä oikeudenkäyntiä.


title: Huey P. Newton

text: Huey Percy Newton (17. tammikuuta 1942 – 22. elokuuta 1989) oli Mustat Pantterit -järjestön ideologinen johtaja ja perustajajäsen yhdessä Bobby Sealen kanssa. Järjestö perustettiin lokakuussa 1966. Hän sai muodollisesti suoritetuksi koulun loppuun, mutta ei siitä huolimatta osannut koulun päätyttyä lukea vaan oppi vasta sitkeän itseopiskelun kautta. Opiskeluaikana Bay Arealla hän osallistui poliittiseen toimintaan. Hän luki Frantz Fanonin, Malcolm X:n, Mao Tse-tungin ja Che Guevaran teoksia. Juuri tänä aikana hän perusti Bobby Sealen kanssa Mustat Pantterit -järjestön.


title: Huey P. Newton

text: Newtonin ampui 24-vuotias Tyrone Robinson, joka tuomittiin 32 vuodeksi vankilaan. Robinsonin väitettiin olleen tunnettu oklahomalainen huumekauppias ja murhan liittyneen huumekauppoihin.


title: Sulfiditeetti

text:
Sulfiditeetti kuvaa natriumsulfidin (NaS) määrää valkolipeässä eli sellun keittoon sulfaattimenetelmällä käytettävässä kemikaaliseoksessa. Valkolipeän sulfiditeetti on nykyaikaisessa massatehtaassa yleensä 35–40 %. Tällä tasolla saadaan sulfidin positiivinen vaikutus suurimmaksi osaksi hyödynnettyä. Jos sulfiditeetti nostetaan yli 40 %:n olisi se keittotuloksen kannalta vielä positiivista, mutta johtaisi liiallisiin korroosioriskeihin kemikaalien regenoinnissa.
Sulfideetti lasketaan:


Sulfiditeetti


title: Osakeyhtiön purkaminen

text: Tämä artikkeli käsittelee osakeyhtiön purkamista Suomessa. Purkamista säätelee osakeyhtiölaki ().


title: Osakeyhtiön purkaminen

text: Osakeyhtiötä purettaessa on ratkaisevaa se, onko yhtiössä riittävästi varoja sen velkojen maksuun vai ei. Varojen riittäessä toimeenpannaan selvitystilamenettely. Mikäli varat huomataan riittämättömiksi, on yhtiö asetettava konkurssiin.


title: Osakeyhtiön purkaminen

text: Yhtiön on tehtävä viipymättä rekisteri-ilmoitus, jos sen oma pääoma on negatiivinen tai julkisen yhtiön omapääoma on alle puolet osakepääomasta (Osakeyhtiölaki 2006/624 20. luku 23 §) ja kutsuttava koolle yhtiökokous yhtiön taloudellisen aseman parantamiseksi tai yhtiön asettamiseksi selvitystilaan. Selvitystilassa olevan yrityksen toiminnan jatkaminen on vaikeaa, koska lain 2006/624 22. luvun mukaan yhtiön hallitus ja johto voi joutua henkilökohtaiseen vastuuseen, mikäli se aiheuttaa osakkeenomistajille tai velkojille vahinkoa.


title: Osakeyhtiön purkaminen

text: Yhtiön selvitystilan tarkoituksena on yhtiön varallisuusaseman selvittäminen, sen jälkeen yhtiön omaisuuden realisoiminen ja velkojen maksu. Tämän jälkeen mahdollisesti jäljellä olevat varat jaetaan osakkaille jako-osuuksien mukaisesti. Yhtiöjärjestyksessä voidaan määrätä varojen jakamisesta myös muulla tavalla, jolloin yhtiöjärjestys ratkaisee varojen jakotavan. Selvitystila ymmärretään puhekielessä usein virheellisesti konkurssiksi. Selvitystilasta seuraa kuitenkin konkurssi vain siinä tapauksessa, että yhtiössä ei purettaessa ole riittävästi varoja sen velkojen maksuun.


title: Osakeyhtiön purkaminen

text: Yhtiön asettaa selvitystilaan yhtiökokous, kaupparekisteriviranomainen tai tuomioistuimen päätös. Kun selvitystila on vapaaehtoinen, sen aloittamisesta ja lopettamisesta päättää yhtiökokous 2/3 määräenemmistöllä osakeyhtiölain (OYL) 5:27:n mukaisesti. Rekisteriviranomainen määrää yhtiön selvitystilaan tai poistaa sen rekisteristä, mikäli yhtiöllä ei ole toimikelpoista hallitusta, yhtiöllä ei ole rekisteriin merkittyä edustajaa, tilinpäätösasiakirjoja ei ole viety rekisteröitäväksi vuoden kuluessa tilikauden päättymisestä tai yhtiö on asetettu konkurssiin, joka on rauennut varojen puutteeseen.


title: Osakeyhtiön purkaminen

text: Uuden osakeyhtiölain mukaan selvitystila alkaa heti, kun sitä koskeva päätös on tehty ja selvitysmiehet valittu. Selvitystilan astuttua voimaan selvitysmiesten tulee hakea julkinen haaste yhtiön velkojille. Haaste velvoittaa velkojat ilmoittamaan saatavansa siinä mainittuun määräpäivään mennessä. Mikäli velkoja ei toimita ilmoitusta, saatavat raukeavat.


title: Q-analogia

text: q-analogia on matematiikan osa-alue, joka muistuttaa tavallista analyysiä, mutta perustuu hieman erilaiseen määritelmään. q-analogiassa saadaan monia normaalia tutunnäköisiä tuloksia, mutta tavallisten funktioiden q-analogioiden ominaisuudet ovat yleensä hieman totutusta poikkeavia. q-analogiassa keskeinen suure on kompleksiluku "q", joka valitaan siten, että formula_1.


title: Q-analogia

text: Eulerin–Jacksonin operaattori eli q-derivaatta on eräs tapa määritellä derivaatan diskreetti vastine. q-derivaatta, joka operoi funktioon "f(x)", määritellään erotusosamääränä


title: Q-analogia

text: Helposti nähdään, että kun tässä formula_3 niin q-derivaatan määritelmä lähestyy tavallisen derivaatan määritelmää.


title: Q-analogia

text: Tämän q-derivaatan avulla voidaan määritellä differentiaaliyhtälöiden diskreettejä vastineita, q-differenssiyhtälöitä. Tällaisen yhtälön yleinen muoto on


title: Q-analogia

text: missä "z" ja "q" ovat kompleksilukuja. Kun derivaatan lisäksi määritellään vielä q-siirto -operaattori


title: Q-analogia

text: saadaan määriteltyä kokonainen q-derivaattaan perustuva analyysin vastine.


title: Q-analogia

text: Usein vastaantulevia merkintöjä ovat nk. q-sulkeet


title: Q-analogia

text: sekä q-kertoma


title: Q-analogia

text: joiden avulla kirjoitettuna q-analogian lausekkeet muistuttavat normaalin analyysin vastaavia. Erityisesti kannattaa huomata, että


title: Q-analogia

text: joten q-kertoma on täsmälleen analoginen tavallisen kertoman kanssa.


title: Allen Lanier

text: Allen Glover Lanier (25. kesäkuuta 1946 Long Island, New York Yhdysvallat – 14. elokuuta 2013) oli yhdysvaltalainen Blue Öyster Cult -yhtyeessä soittanut muusikko. Lanier soitti yhtyeessä kitaraa ja kosketinsoittimia. Lanier soitti myös John Calen ja Jim Carrollin kanssa.


title: Allen Lanier

text: Lanier oli mukana Blue Öyster Cult-yhtyeessä sen perustamisesta, eli vuodesta 1967 asti. Yhtye tunnettiin aluksi nimillä Soft White Underbelly ja Stalk Forrest Group. Hänen yhtyeelle tekemiä kappaleita ovat muun muassa "True Confessions", jonka hän myös itse lauloi, "Tenderloin", "Searchin' For Celine", "In Thee" ja "Lonely Teardrops". Hän erosi yhtyeestä vuonna 1985 pettyneenä yhtyeen silloiseen musiikilliseen suuntaukseen, mutta palasi kuitenkin takaisin vuonna 1987.


title: Allen Lanier

text: Vuonna 2007 Lanier siirtyi sivuun BÖC:n lavakokoonpanosta. Yhtyeen kotisivujen ja Facebook-päivitysten mukaan hän "jäi eläkkeelle" yhtyeen toiminnasta ja eli Manhattanilla vaimonsa kanssa. Lanier oli mukana vuoden 2012 lopulla järjestetyssä Blue Öyster Cultin 40-vuotisjuhlakonsertissa, joka jäi hänen viimeiseksi julkiseksi esiintymisekseen.


title: Allen Lanier

text: Lanier seurusteli aikoinaan muusikko Patti Smithin kanssa.


title: Allen Lanier

text: Lanier tunnettiin kovana tupakkamiehenä. Hän sairasti keuhkoahtaumatautia, johon hän menehtyi elokuussa 2013.


title: Juhan Parts

text: Juhan Parts (s. 27. elokuuta 1966 Tallinna) on Viron entinen pääministeri ja Res Publica -puolueen entinen puheenjohtaja. Parts toimi Viron pääministerinä vuosina 2003–2005. Hän toimi myöhemmin Andrus Ansipin toisen ja kolmannen hallituksen talous- ja viestintäministerinä 2007–2014.


title: Juhan Parts

text: Isänmaan ja Res Publican liitto (IRL) asetti Partsin puolueen pääministeriehdokkaaksi vuoden 2015 vaaleissa. Vaaleissa IRL koki suuren vaalitappion, mihin yhtenä syynä arvioitiin olleen Partsin asettamisen pääministeriehdokkaaksi, vaikka tämä ei ollut puolueen puheenjohtaja. Juuri ennen vaaleja pidetyssä pääministeriehdokkaiden vaalitentissä Partsin arvioitiin pärjänneen kuitenkin vahvasti. Vaalien jälkeen Parts puolusti IRL:n vaaliohjelmaa ja kertoi jakavansa vastuun tappiosta yhdessä puolueen puheenjohtajan Urmas Reinsalun kanssa.


title: Juhan Parts

text: Viron hallitus esitti 10. lokakuuta 2016 Partsin nimittämistä Euroopan tilintarkastustuomioistuimen jäseneksi. Partsin nimitys hyväksyttiin sekä Euroopan parlamentissa että Eurooppa-neuvostossa joulukuun lopulla.


title: Juhan Parts

text: Parts on opiskellut oikeustiedettä Tarton yliopistossa.


title: Hep Stars

text: The Hep Stars oli ruotsalainen 1960-luvulla suosittu popyhtye. Se esitti sekä omaa materiaalia että cover-versioita. Yhtye esiintyi ja levytti pääosin englanniksi, mutta julkaisi myös ruotsinkielistä musiikkia. Yhtyeen muodostivat vuonna 1963 basisti Lennart "Lelle" Hegland ja rumpali Christer "Chrille" Pettersson. Mukaan liittyivät urkuri Hans "Hazze" Östlund ja kitaristi ja laulaja Jan "Janne" Frisk. Yhtyeen ollessa suosituimmillaan sen pääasiallinen lauluntekijä oli Östlundin korvannut urkuri Benny Andersson ja laulajana Sven "Svenne" Hedlund. Andersson tuli kansainvälisesti tunnetuksi ABBA-yhtyeessä 1970-luvulla.


title: Hep Stars

text: Heglandin ja Petterssonin tarkoitus oli koota tanssiyhtye, joka soittaisi jonkin verran rockia ohjelmistossaan. Rock nousi Friskin vaikutuksesta keskeisempään asemaan. Yhtyeen nimi oli aluksi Quartet Yep, kunnes Janne Frisk ehdotti nimeä Hep Stars. Ajatus nimeen tuli Bill Haleyn laulun "Razzle Dazzle" sanoituksen kohdasta "It's the hipster's dance" ja tarkoitettiin viittaamaan yhtyeen olevan itsevarma, ajan hermolla oleva ryhmä.


title: Hep Stars

text: Östlundin ehdotuksesta Svenne Hedlund tuli The Cliftones -yhtyeestä aluksi tuuraamaan Friskiä laulajana hänen liittyessä erään kiertueen taustamuusikoksi ansaitakseen rahaa uutta vahvistinta varten. Friskin palattua Hedlundista tuli laulusolisti. Yhtye esiintyi ensimmäisen kerran tässä kokoonpanossa sotilasalueen nuorisokeskuksessa Tukholman Karlbergissa. Ohjelmisto jakautui tässä vaiheessa siten, että Frisk lauloi raaemmat rock-numerot Hedlundin esittäessä tunnelmallisemmat laulut.


title: Hep Stars

text:
Tukholman ulkopuolella ensimmäinen konsertti oli Öregrundissa, minne yhtye ajoi jo varhain aamulla erään leipomon pakettiautolla, jota Hedlund ajoi päivätöinään. Yhtyeen esiintymiset muuttuivat samaan aikaan kokoillan esiintymisiksi, jotka kestivät tanssimusiikki- ja rock-osuuksineen jopa neljä tuntia.
Yhtye pääsi esiintymään Tukholman suosituimmissa paikoissa kuten Limbo Club, Racing Club ja 1960-luvulla Ruotsin rock-musiikissa keskeisellä Nalen-klubilla. Kesään 1964 mennessä yhtye saattoi esiintyä 2000 hengen yleisöille. Varsinainen nousu rock-klubiyleisön tietoisuuteen tapahtui, kun Nalenilla eräänä iltana pääesiintyjänä ollut Spotnicks ei saapunut konserttipaikalle lainkaan. Yhtyeestä tuli erityisesti
raggareiden suosikki.


title: Hep Stars

text:
Lennart Hegland sai suostuteltua Åke Gerhardin yhtyeen manageriksi. Samalla levy-yhtiöksi tuli hänen edustamansa Olga.
Gerhard sai yhtyeen lavoilla kiertävän "Morgondagens stjärna" -kykyjenetsintäshown säestysryhmäksi. Yleisö huomasi yhtyeen, ja sille oli annettava ohjelmassa enemmän omaa aikaa. Suosio laajeni edelleen myös sanan kiertäessä. Yhtyeen ensimmäisen singlen "Kana Kapilan" epäonnistuttua Östlundia pyydettiin riitojen vuoksi lähtemään. Erityisesti välit Hedlundin ja Petterssonin kanssa huononivat. Hänellä oli ollut singlellä pieni lauluosuus, ja hän halusi lisää. Hedlundin jo vakiinnuttua yhtyeeseen tähän ei ollut mahdollisuutta Friskin ollessa tähän aikaan edelleen toinen pääsolisti. Christer Pettersson lähti riitoihin kyllästyneenä, ja tilalle tuli Gutte Fredin. Frisk, Hedlund ja Hegland kokivat yhtyeen soinnin muuttuneen, ja Pettersson päätettiin pyytää takaisin, ja Östlund erotettiin. Yhtye toimi syksyn 1964 nelimiehisenä.


title: Hep Stars

text: Benny Andersson tuli Elverkets Spelmanslag -yhtyeestä Svenne Hedlundin ehdotuksesta. Hän oli rahaa ansaitakseen kuljettanut yhtyettä ja kuunnellut esiintymisen. Andersson puolestaan oli nähnyt lehtijutun Hep Starsin ostamasta suuresta asuntoautosta, johon mahtuivat sekä yhtye että laitteet. Häneen tekivät vaikutuksen myös yhtyeen kommentit musiikin ja yhtyeiden tilanteesta. Sattumoisin Hedlund soitti hänelle seuraavana päivänä lehden ilmestymisestä. Andersson oli jo taitava muusikko, minkä lisäksi hän laajensi yhtyeen musiikillista valikoimaa, mikä oli kokoillan esiintymisille hyödyllistä.


title: Hep Stars

text:
Kokoonpano levytti seuraavat kolme singleään kuudessa tunnissa kolmiraitaisella nauhurilla
Raitoja ei käytetty päällekkäisäänityksiin, vaan kulujen säästämiseksi kullekin raidalle äänitettiin yhden singlen kappaleet aitoina
esityksinä. Yhtye sai "Cadillac"-kappaleesta suuren hitin, mitä auttoi esiintyminen televisiossa "Drop in" - ohjelmassa 23.3.1965. 8. huhtikuuta
yhtye sai kaikki kolme singleä radion Tio i topp -äänestyslistan neljän parhaan joukkoon. Myyntilistalla "Cadillac" ja "Farmer John" nousivat kärkeen, "Cadillac" yhden viikon ja "Farmer John" 4. viikon ajaksi. "Tribute to Buddy Holly" oli parhaimmillaan sijalla 5.


title: Hep Stars

text: Svenne Hedlund nousi yhtyeen keulakuvaksi. Yhtye alkoi saada kritiikkiä muilta yhtyeiltä kuten Tages ja Shanes cover-versioiden käytöstä, sillä nämä yhtyeet tekivät laulunsa itse. Tämä oli Anderssonin motiivina päätöksessä yrittää laulujen säveltämistä, mutta myös tuoreiden kappaleiden etsintä versioitavaksi oli työlästä. Andersson tekikin useita yhtyeen suosituimmista kappaleista sekä yksin että yhteistyönä Hedlundin kanssa.


title: Hep Stars

text:
Yhtyeen palkkiot nousivat 2000-2500 kruunuun konsertilta, mutta nopean läpimurron vuoksi se soitti vielä muutamia aiemmin sovittuja kokoillan esiintymisiä, joista yhtye oli aiemmin ansainnut noin 1000-1500 kruunua. Hep Starsin kiertueiden käytännön asioita alkoi hoitaa Lennart "Felle" Fernholm. Hän myös toi tietoon yhtyeen ihailijoiden omaksumat kutsumanimet lavakuulutuksissaan. Hän oli pätevä muusikko ja soitti nimettömänä
basso-osuudet useissa Hep Starsin levytyksissä. Suosion kasvaessa palkkiot nousivat viikonloppuesiintymisissä 3500 kruunuun.


title: Hep Stars

text: Gerd Palmcrantz vakiintui Hep Starsin äänittäjäksi, ja hän sekä yhtye tekivät yhdessä päätökset studiotyössä.


title: Hep Stars

text: Menestyksensä huipulla nimenomaan rock-yleisölle yhtye oli vuosina 1965 ja 1966. Vuonna 1966 yhtye teki jo kotimaassaan 150 konserttia. On huomattava, että tähän aikaan pääesiintyjän konsertti kesti noin puoli tuntia. Huolellisella suunnittelulla yhtyeet saattoivat soittaa kaksikin esiintymistä päivässä. Yhtye nautti tällöin suurta suosiota myös Suomessa ja Norjassa. Syksyllä 1967 yhtyeen singlejä oli Ruotsissa myyty noin 1 200 000 kpl ja albumeita 110 000 kpl.


title: Hep Stars

text: Folk-laulusta "I natt jag drömde" tuli suuren yleisön suosikki, mikä karkotti rock-yleisöä ja jakoi yhtyettä. Yhtye soitti silti 200 konserttia vuonna 1967. Samana vuonna yhtye kuvasi Keniassa elokuvaa, jonka budjetti oli 280 000 kruunua. Joitakin promootiofilmejä lukuun ottamatta se ei valmistunut koskaan, vaikka materiaalia kuvattiin noin 6 000 metriä.


title: Hep Stars

text:
Hep Stars löysi "Malaika"-kappaleen tällä matkalla. Sen julkaiseminen merkitsi yhä enemmän siirtymistä suuren yleisön yhtyeeksi rock-yleisön sijaan. Yhtyeen sisällä erityisesti Andersson ja Hedlund ottivat yhä enemmän roolia studiotyössä, ja he halusivat kokeilla viihteellisempää tyyliä. Osaksi tähän johtivat muutokset 1960-luvun nopeasti kehittyvässä pop-musiikissa. Taloutta hoitamaan perustettu yhtiö teki virheitä vero- sekä käytännön taloudessa, minkä lisäksi elokuvaprojekti aiheutti 265 000 kruunun velat. Yleisemmin 1960-luvun voimakas talouskasvu heikkeni.
Nämä kaikki pakottivat yhtyeen etsimään laajempaa esiintymispohjaa, vaikka verovelat saatiin osaksi selvitetyksi asiantuntijoiden avulla.
Uudeksi jäseneksi tuli Charlotte Walker, ja hänen kanssaan yhtye kokosi kesän lavakiertueen jälkeen ravintolashown.


title: Hep Stars

text: Rock-vaikutteet yhtyeeseen alkuaikoina tuonut Janne Frisk menetti kiinnostustaan yhä enemmän, ja lopulta hänet erotettiin alkuvuodesta 1969. Hänen tilalleen tuli Hootenanny Singers -yhtyeen Björn Ulvaeus, joka oli jo muutaman kerran tuurannut Friskiä. Myöhemmin Fernholm myönsi, että asiaa ei hoidettu kovinkaan hyvin ja että tunnelmat olivat ristiriitaiset alkuperäisen jäsenen poistuessa. Yhtye teki päätöksen lopettamisesta, kun kesän kiertueet olisi tehty.


title: Hep Stars

text:
Yhtye soitti Ulvaeuksen kanssa viimeisen konserttinsa 31. elokuuta 1969 Kungsträdgårdenissa Tukholmassa, jonka jälkeen
Andersson, Hedlund, Ulvaeus ja Walker erosivat kokoonpanosta. Yhtye hajosi lopullisesti useiden kokoonpano- ja tyylimuutosten jälkeen Heglandin ollessa ainoa alkuperäisjäsen, vaikka yhtye teki 1971 vielä albumin "California Maiden".


title: Hep Stars

text:
Suosionsa huipulla Hep Stars herätti kiinnostusta Pohjoismaiden ulkopuolella. Kappale "Sunny Girl" sai soittoaikaa Radio Luxemburgissa, ja se nousi Alankomaissa singlelistalla sijalle 4. Decca-levy-yhtiö osoitti kiinnostusta yhtyeen markkinoimiseen kansainvälisesti, mutta
suunnitelma pysähtyi kiistaan osuuksista Olga-levy-yhtiön kanssa. Yhtye itse sai tietää syyn yhteyden katkeamiseen vasta vuosia myöhemmin.


title: Hep Stars

text:
Myöskään suunnitelmat Yhdysvaltain kiertueesta Paul Revere And The Raidersin kanssa eivät toteutuneet. Yhtyeen singlejä oli 1983 mennessä myyty Yhdysvalloissa noin 100 000 kpl ja albumeja 50 000 kpl.
Konsertista äänitetty "On Stage" kiinnitti tunnelmallaan Yhdysvalloissa huomiota vielä 1970-luvulla.


title: Hep Stars

text:
Yhtyeen levytyksiä julkaistiin kansainvälisesti useissa maissa kuten Saksassa ja muualla Euroopassa, Japanissa ja Kanadassa. Yhtyeen yritys
Britannian markkinoille sekä Saksaan ei onnistunut, sillä taitotietoa ei vielä ollut riittävästi kansainvälisen markkinoinnin hallitsemiseksi, vaikka yhtye palkkasi managerikseen britannialaisen Richard Reese-Edwardsin. Yhtye itse totesi Saksassa tekemällään kiertueella markkinat erittäin kovaksi. Toisaalta talousongelmat kiristivät yhtyeen tunnelmia juuri uusille markkinoille aiotun "It's Good To Be Back Again" - singlen ja "It's Been a Long Long Time" -albumin materiaalia tehtäessä.


title: Hep Stars

text: Johnny esitti "Sunny Girl" -kappaleen nimellä "Hymyillen" Pertsa Reposen sanoittamana vuonna 1966. Milana Misic esitti laulun nimellä "Auringon tyttö" Pertti Hannu Niemisen kääntämänä vuonna 1991.


title: Hep Stars

text: Andersson, Hedlund, Walker ja Ulvaeus tekivät syksyllä 1969 show-kiertueen koomikko Finn Alberthin kanssa.


title: Hep Stars

text:
Björn Ulvaeus ja Benny Andesson jatkoivat yhteistyötä. He toimivat Polar-levy-yhtiön säveltäjäparina tehden kappaleita yhtiöön kiinnitetyille artisteille ja yhtyeille.
Uuden materiaalin luominen sekä studiosessiot johtivat ABBA:an, joka julkaisi lauluja aluksi nimellä Björn & Benny, Angetha & Frida.
Svenne Hedlund perusti duon Svenne & Lotta yhdessä vaimonsa laulaja Charlotte Walkerin kanssa. He vakiinnuttivat asemansa Ruotsin lisäksi erityisesti
Tanskassa. 1970-luvun lopulla he menestyivät myös Keski-Euroopassa.


title: Hep Stars

text:
Frisk, Hegland ja Pettersson perustivat tauon jälkeen Gummibandet-yhtyeen, joka toimi koko 1970-luvun julkaisten kolme albumia.
Gummibandet otti Hep Stars -nimen käyttöön uudelleen 1983 julkaistuaan kolmannen albuminsa nimellä Gummibandet/Hep Stars.
1980-luvulla tulleen 1960-lukunostalgian myötä (Suomessa esimerkiksi Agents) yhtyeen jäsenet päättivät keskustelun jälkeen koota tunnetuimman kokoonpanon. Benny Anderssonin tilalle tuli Benneth Fagerlund. Kokoonpanossa oli myös vierailevia muusikoita, kuten sessiokitaristi Lasse Wellander. Vuonna 1990 Lennart Hegland vetäytyi yhtyeestä, ja Benneth Fagerlund seurasi muutamaa vuotta myöhemmin. Hedlund, Walker ja Frisk ovat pitäneet yhdessä Hep Stars -konsertteja vierailevien muusikoiden kanssa.


title: Hep Stars

text: Hep Starsin tunnetuimmalta kokoonpanolta on julkaistu 40-vuotisjuhlakokoelma "Cadillac Madness 40 Years 40 Hits 1964-2004"


title: Hep Stars

text: Rumpali Christer Pettersson kuoli elokuussa 2006.


title: Hep Stars

text:
Cadillac Madness - kirjan mukana on bonus-Cd "Someday Someone" joka sisältää neljä laulua vuosilta 1966-1967Kappaleen paras listasijoitus Ruotsin listalla on merkitty. Yhtye kuuli kappaleen ensin Andy (Antti Einiö) & The Islandersin versiona.Yhtye kuuli kappaleen Renegades-yhtyeen versiona. Tekijätietoihin on myöhemmin lisätty Renegadesin jäsenten lisäksi Taylorin nimi, sillä kappale on mukaelma hänen säveltämästään "Brand New Cadillac"-laulusta, mikä ei ollut tiedossa. Hep Stars puolestaan lainaa sovitukseen Duane Eddyn "Peter
Gunn" teemaa.


title: Hep Stars

text: Kappale oli Benny Anderssonin ensimmäinen sävellys yhtyeelle. Kappale nousi Ruotsin listalla sijalle 3.Yhtye on pitänyt laulua ehkä parhaana tekemänään.


title: Hep Stars

text: Kappale on versio yhdysvaltalaisesta folk- ja protestilaulusta "Last Night I Had A Strangest Dream". Se myi yli 80 000 kpl ilman yhtäkään soittokertaa Ruotsin radiossa sillä Vreesvijk oli riidoissa sen kanssa. Kokonaismyynti oli 300 000 kpl. Se oli kahdeksan viikkoa Svensktoppenin 1. sijalla ja 29 viikkoa kvällstoppenissa.


title: Hep Stars

text: Kappale on versio Ian Tysonin laulusta "Four Strong Winds", jonka ehkä tunnetuimman version on tehnyt Neil Young


title: Eelis

text: Eelis on suomalainen miehen etunimi, jonka ruotsinkielinen vastine on "Elis". Huhtikuuhun 2018 mennessä nimi Eelis on Suomessa annettu 10 881 ja Elis 4 532 miehelle, jota paitsi nimi Elis on myös noin 50 naisella. Elias-nimen tavoin myös Eelis ja Elis ovat muunnoksia hepreankielisestä nimestä "Eliyahu" (Elia), joka tarkoittaa "minun Jumalani on Yahweh". Eeliksen samoin kuin Eliaksenkin nimipäivä on 9. huhtikuuta, samoin Eliksen nimipäivä suomenruotsalaisessa kalenterissa.Listan henkilöt ovat suomalaisia, ellei toisin mainita


title: Carl Axel Setterberg

text: Carl Axel Setterberg (tai Karl Aksel Zetterberg, 14. elokuuta 1812 Bogsta Norrby, Södermanland, Ruotsi – 7. tammikuuta 1871 Vaasa) oli Ruotsissa syntynyt arkkitehti, joka on tunnettu uuden Vaasan luojana.


title: Carl Axel Setterberg

text: Arkkitehdiksi Setterberg opiskeli Ruotsin kuninkaallisessa taideakatemiassa 1834–1841. Valmistuttuaan hänet nimitettiin Gävleborgin läänin rakennusmestariksi. Siellä hän ehti työskennellä 10 vuotta, kunnes kuuli Vaasan palosta ja kiinnostui jälleenrakentamisen tarjoamista mahdollisuuksista. Vaasassa olikin lääninarkkitehdin virka avoinna, johon Setterberg haki. Vuonna 1853 hänet nimitettiin virkaan määräaikaisena, tehtyään vaikutuksen kuvernööri Berndt Federleyhin. Virka vakinaistettiin vuonna 1855, kun Setterbergistä tuli Suomen suuriruhtinaskunnan kansalainen. Setterbergistä tuli myös Vaasan kaupunginarkkitehti vuonna 1854.


title: Carl Axel Setterberg

text: Vaasan palon jälkeen kaupunki siirrettiin Klemetsön niemelle, noin 7 kilometriä luoteeseen vanhasta sijainnistaan, lähemmäksi meren rantaa. Kaupunginarkkitehtina Setterberg sai suunniteltavakseen uuden Vaasan (Nikolainkaupunki 1855–1917) asemakaavan. Siitä tuli moderni ruutuasemakaava, jossa otettiin huomioon paloturvallisuuden lisäksi myös edustavuus. Asemakaavassa kaupungin jakoivat osiin leveät puistokadut ja keskustan kortteleita jakoivat palokadut. Näin Setterberg pyrki minimoimaan uuden suurpalon mahdollisuuden.


title: Carl Axel Setterberg

text: Setterbergin suunnittelemia rakennuksia ovat mm. Vaasan tullikamari 1856, A. A. Levónin talo (Vaasan höyrymyllyn konttorirakennus) 1861, Uusi hovioikeudentalo 1862, Vaasan kirkko (Pyhän kolminaisuuden kirkko) 1862, Raatihuone (myöhemmin ruotsalainen lyseo) 1864, Maaherrantalo 1865 ja Vaasan kruununmakasiini 1868. Näiden lisäksi Setterberg suunnitteli yli 150 yksityisrakennusta. Rakennusten määrä on mittava ja Setterbergillä oletetaankin olleen useita piirtäjiä alaisinaan. Tähän viittaa ainakin 12 piirustustaulua, jotka ovat löytyneet hänen jäämistöstään.


title: Carl Axel Setterberg

text: Vuonna 2006 Setterberg äänestettiin merkittävimmäksi vaasalaiseksi kautta aikojen äänestyksessä, joka pidettiin Vaasan 400. juhlavuonna.


title: Carl Axel Setterberg

text: Setterberg kuoli Vaasassa 7. tammikuuta 1871 pitkän sairauden jälkeen.


title: Klaus von Klitzing

text: Klaus von Klitzing (s. 28. kesäkuuta 1943) on saksalainen fyysikko. Hän on Max Planck -instituutin tutkija. Klitzing sai Nobelin fysiikanpalkinnon vuonna 1985 sähkövirran ja magneettikentän väliseen jännitteeseen liittyvän niin sanotun kvantti-Hall-ilmiön tutkimisesta.


title: Klaus von Klitzing

text: Klaus von Klitzing syntyi vuonna 1943 saksalaisten miehittämässä Puolassa. Hän suoritti perustutkintonsa Braunschweigin yliopistossa ja jatkoi tohtoriksi Würzburgin yliopistossa. 1970-luvulla hän työskenteli Oxfordissa ja Grenoblessa, 1980-luvun alussa Münchenin yliopistossa ja vuodesta 1986 johtajana Stuttgartin Max Planck -instituutissa.


title: Klaus von Klitzing

text: Hän sai Nobelin palkinnon vuonna 1985 havainnostaan, että tietyissä olosuhteissa johtimen sähkönjohtavuus on kvantittunut eli muuttuu hyppäyksittäin, ei tasaisesti. Tuon hyppäyksen suuruus riippuu atomiydintä kiertävän elektronin nopeudesta suhteessa valonnopeuteen. Von Klitzingin kokeiden avulla toiset tutkijat saattoivat tutkia komponenttien sähkönjohtavuutta ennennäkemättömällä tarkkuudella.


title: Russian Love

text:
Russian Love oli pohjoissuomalainen rock-yhtye, joka julkaisi Suomen ensimmäisen englanninkielisen goottirock-albumin. Yhtye perustettiin vuonna 1986 Haapavedellä, mutta yhtyeen jäsenet muuttivat 1980-luvun lopulla Ouluun, jossa yhtye vaikutti loppu-uransa.
Russian Loven uran voi jakaa kahteen osaan: alkuaikojen goottirock-kauteen (1986–1991) ja alternative rock -kauteen (1992–1998). Yhtye julkaisi viisi albumia, joista ensimmäinen, alun perin vain vinyyli-LP:nä julkaistu "Nergal", julkaistiin uudelleenmasteroituna CD:llä huhtikuussa 2007. Vuonna 2010 yhtyeeltä julkaistiin vuonna 1998 äänitetty ja aiemmin julkaisematon download-single "Never Say Goodbye".


title: Flavius

text: Flavius oli roomalainen suku, johon kuuluivat muun muassa keisarit Vespasianus, Titus ja Domitianus. Flavius-suvun keisareiden jälkeen nimestä tuli suosittu praenomen.


title: Den ljusnande framtid är vår

text: Den ljusnande framtid är vår on ruotsalaisen Magnus Ugglan viides albumi vuodelta 1980. Levyn kappaleista hitiksi nousi "Centrumhets", joka on yksi Ugglan tunnetuimmista kappaleista. Kaikki levyn kappaleet ovat Magnus Ugglan käsialaa.


title: Den ljusnande framtid är vår

text: Levy on äänitetty Marcus Music Studiossa, Europa Film Studiossa, KMH Studiossa, Polar Studiossa ja Park Studiossa.


title: Ernani

text: Ernani on nelinäytöksien ooppera, jonka tyylilaji on "dramma lirico". Oopperan on säveltänyt Giuseppe Verdi ja libreton siihen on kirjoittanut Francesco Maria Piave. Libretto pohjautuu Victor Hugon näytelmään Hernani. Oopperan ensi-ilta oli Venetsian La Fenice teatterissa 9. maaliskuuta 1844.


title: Ernani

text:
Oopperasta on tehty lukuisia äänityksiä ja se on eri oopperatalojen ohjelmistoissa, joskin satunnaisesti.
Oopperan Ernani eri näytökset säveltäjä on nimennyt:


title: Theodore Bagwell

text: Theodore ”T-Bag” Bagwell on fiktiivinen sarjamurhaaja yhdysvaltalaisessa televisiosarjassa "Pako", jossa häntä näyttelee Robert Knepper. Toisella tuotantokaudella lyhyesti esiintyvää nuorta Theodorea näyttelee Michael Gohlke. T-Bag esiteltiin ensimmäisen tuotantokauden toisessa jaksossa ”Allen Schweitzer”.


title: Theodore Bagwell

text: Teknisesti T-Bag on biseksuaali, mutta Knepper on kuvaillut hahmoaan ”raa’aksi eläimeksi”, joka ”harrastaisi seksiä minkä tahansa kanssa.” TV-Guiden Maya Schechter kuvaili T-Bagia ”yhtenä television karmivimpana hahmona” ja hahmo on mainittu Entertainment Weeklyssä ”yhtenä TV:n parhaimpana roistona”.


title: Theodore Bagwell

text: Theodore Bagwell on raiskauksen ja insestin tulos - hänen isänsä käytti seksuaalisesti hyväkseen omaa, Downin syndroomasta kärsivää siskoaan. Tämä paljastettiin ensimmäisen kauden kuudennessa jaksossa ”Paholaisen kasvot”. Ensimmäisen tuotantokauden viimeisessä jaksossa ”Karkumatkalla” T-Bag raudoittaa itsensä ja Michaelin sekä nielaisee käsirautojen avaimen. Tästä raivostuneena muut vangit pakottavat T-Bagin vajaan, jossa Abruzzi lyö häneltä kirveellä käden irti.


title: Theodore Bagwell

text:
Toisella tuotantokaudella T-Bag aloittaa oman pakomatkansa erossa muista karkureista. Hän menee eläinlääkärin vastaanotolle kiinnittämään irtilyödyn kätensä takaisin. Hän tappaa eläinlääkärin ja varastaa tämän henkilöllisyyden. Pian hän suuntaa kohti Utahia ja Charles Westmorelandin rahakätköä. Utahissa hän kohtaa pakojoukon viisi muuta jäsentä, mutta T-Bag onnistuu huijaamaan viisi miljoonaa dollaria itselleen. T-Bag törsää rahoja, samalla etsien entistä rakastettuaan, Susan Hollanderia. Kun T-Bag luulee löytäneensä Susanin, talo onkin tyhjä. Bellick sekä Geary saapuvat taloon ja saavat T-Bagin satimeen. He soittavat poliisit ja varastavat rahat. T-Bag on kiinnitettynä kädestään lämpöpatteriin. Kuullessaan poliisiautojen sireenit, hän repii itsensä patterista irti, jättäen paikalle vain kämmenensä. Pian T-Bag saa löytää rahansa Bellickin pettäneeltä Gearyltä. T-Bag tappaa Gearyn ja lavastaa Bellickin syylliseksi. Myöhemmin T-Bag hankkii uuden käden. Hän löytää myös Susanin ja leikkii kotia tämän kanssa. T-Bag vie Susanin ja tämän lapset omaan kotiinsa jaksossa ”Pahaa verta”. Jaksossa kerrotaan, että isä ahdisteli myös nuorta Theodorea. T-Bag lupaa jopa muuttua täysin Susanin takia, mutta Susan ei rakasta T-Bagia. Murtunut mies jättää Susanin rauhaan ja ottaa suunnan kohti Meksikoa. Bellickin ja Sucren päästessä T-Bagin jäljille, tämä lähtee lentokoneella Panamaan. Panamassa Michael, Sucre ja Bellick tekevät yhteistyötä saadakseen T-Bagin kiinni. ”Yhtiö” ottaa T-Bagin leipiinsä saadakseen Scofieldin. T-Bag järjestää väijytyksen piiloutumalla autioon rakennukseen ja vangitsemalla kolmikon huoneeseen, jossa on murhattu nainen. T-Bagin paikalle hälyttämät poliisit ovat matkalla, mutta kolmikko pääsee ulos huoneesta. T-Bag ampuu kuitenkin Bellickiä, ja tämä jää kiinni. Scofield ja Sucre saavat T-Bagin kiinni ja ovat jo viemässä tätä autolla poliisiasemalle, kunnes T-Bag iskee Sucrea ruuvimeisselillä rintaan. Auto suistuu ojaan ja T-Bag pakenee. Michael jahtaa T-Bagia pieneen mökkiin, jossa kaksikko aloittaa tappelun. Michael kukistaa T-Bagin ja lyö tätä veitsellä keskelle käsivartta. Poliisit hakevat myöhemmin vertavuotavan T-Bagin ja vievät hänet panamalaiseen vankilaan.
Theodore ajautui rikoksen tielle varhaisella iällä. Lapsena hänen rikoksiinsa kuuluivat muun muassa eläinrääkkäys ja ilkivalta. Ollessaan neljännellä luokalla hänet lähetettiin nuorisovankilaan yritettyään polttaa opettajansa talon. Tässä vankilassa hän sai ensikosketuksen fiktiiviseen, valkoista ylivaltaisuutta korostavaan Alliance For Purity -ryhmään (suomennettu ”Puhtauden liitoksi”). Alliance For Purityn esikuvana on luultavasti yhdysvaltalainen, pahamaineinen valkoihoisten vankilajengi Aryan Brotherhood.


title: Theodore Bagwell

text: Vanhempana hänet tuomittiin Alabamassa sijaitsevaan Donaldsonin maksimiturvavankilaan aseellisesta päällekarkauksesta ja murhayrityksestä. Donaldsonissa hän nousi Alliance For Purityn johtoon. Vapauduttuaan vankilasta T-Bag syyllistyi siihen asti vakavimpiin ja tunnetuimpiin rikoksiinsa: kuuden, molempiin sukupuoliin kuuluviin, opiskelijan kidnappaukseen, raiskaukseen ja murhaan. Näistä rikoksista hänet tuomittiin elinkautiseen vankeuteen Fox Riverin vankilaan. Syy, miksi Theodore siirrettiin kärsimään tuomiotaan Illinoisin osavaltiossa sijaitsevaan Fox Riveriin, löytyy T-Bagin menneisyydestä Alliance For Purityssa. Alabaman Donaldsonissa kyseinen ryhmä oli kerännyt merkittävää vaikutusvaltaa, eikä sitä haluttu tapahtuvan uudelleen. Fox Riverissa T-Bag kuitenkin perusti Alliance For Purityn uudelleen, nousten sen johtoon ja tehden siitä yhden vankilan merkittävimmistä jengeistä.


title: Theodore Bagwell

text: Vankilassa hän ei epäröi käyttää toisia vankeja seksuaalisesti hyväkseen. Kuuluisa taskunpiteleminen merkitseekin juuri seksiä suojelusta vastaan. Sarjan aikana T-Bagilla nähtiin kaksi suojattia: Jason ”Maytag” Buchanan sekä Seth ”Cherry” Hoffner.


title: Impregnointi

text: Impregnoinnilla tarkoitetaan kyllästämistä yleisesti. Paperiteollisuudessa impregnoinnilla tarkoitetaan keittonesteen imeytymistä hakkeeseen ennen varsinaista sellun keittoa. Sähkömoottorien valmistuksessa käytetään yleisesti eristyksenä polyesterihartsiliuokseen kastamista, josta käytetään myös nimitystä impregnointi.


title: Impregnointi

text: Impregnointi tapahtuu keittoliuoksen virratessa puun huokosiin paine-eron ja kapillaarivoimien vaikutuksesta (penetraatio) sekä liuoksessa liuonneena olevien keittokemikaalien diffuusioituessa puuhun. Diffuusion nopeuteen vaikuttaa liuoksen väkevyyden lisäksi sen lämpötila ja pH. Hyvä impregnoitumisen kannalta pitäisi hakkeen koon olla mahdollisimman pieni. Kuituvauriot ovat kuitenkin sitä suuremmat mitä pienempää haketta tehdään. Hakkeen koko on siten kompromissi imeytymisnopeuden ja haketusvaurioiden välillä. Hyvä impregnoituminen on onnistuneen sellun keiton kannalta erittäin tärkeää.


title: Impregnointi

text: Impregnointia käytetään myös betonin pinnan sulkevana tai osittain sulkevana menetelmänä. Impregnoinnissa käytetään muun muassa seuraavia aineita: silaani, siloksaani, akryyli ja epoksi. Impregnoinnilla pyritään ehkäisemään etenkin kemiallisen rasituksen alaisissa rakenteissa haitallisten yhdisteiden tunkeutuminen betoniin tai teräsbetoniin. Tällaisia rakenteita sijaitsee muun muassa suolattujen teiden ympäristöissä. Impregnointi aine sulkee betonin huokoisia ja näin muodostaa betonin pintaan vettä hylkivän kalvon, jolloin betonille saavutetaan pidempi elinkaari.


title: Hannu Haukka

text: Hannu Haukka (s. 1954) on Keravalla toimivan kristillisen medialähetysjärjestön IRR-TV:n toiminnanjohtaja. Kanadansuomalainen Haukka on johtanut IRR-TV:tä sen perustamisesta 1986 lähtien inkeriläissuomalaisen vaimonsa Laura Haukan kanssa.


title: Hannu Haukka

text: Englantia, venäjää ja suomea sujuvasti puhuva Hannu Haukka on tehnyt kristillistä medialähetystyötä yli 30 vuotta. Neuvostoliittoon 1970-luvun lopulla alkanut työ on laajentunut 2000-luvulla Aasiaan, Lähi-itään ja Afrikkaan. TV-ohjelmat noin 50 kielellä ja suurkaupunkeihin suunnatut mediakampanjat ovat saavuttaneet miljoonia ihmisiä kristillisellä sanomalla.


title: Hannu Haukka

text: Hannu Haukka toimii IRR-TV:n kautta yleiskristillisellä pohjalla yhteistyössä eri kirkkojen, seurakuntien ja järjestöjen kanssa.


title: Hannu Haukka

text: Hannu Haukka nimitettiin toukokuussa 2010 Trinity Western -yliopiston humanistisen tiedekunnan kunniatohtoriksi Vancouverissa Kanadassa.


title: IRR-TV

text: IRR-TV (Suomen ulkopuolella Great Commission Media Ministries) on vuonna 1986 perustettu medialähetystyöhön erikoistunut yleiskristillinen lähetysjärjestö. IRR-TV on alun perin lyhenne sanoista "International Russian Radio and TV," mikä kuvastaa työn alkuperäistä suuntautumista Venäjälle. Työ on sittemmin laajentunut myös moniin muihin maihin. IRR-TV tunnetaan parhaiten kaupunkimissioista, joita järjestö on toteuttanut yhdessä paikallisseurakuntien kanssa vuodesta 2003 lähtien 50 kaupungissa. Järjestö on tehnyt 20 vuoden aikana tuhansia tv-ohjelmia noin 50 kielellä. IRR-TV:n työn tukijoita ovat yksityiset lahjoittajat, seurakunnat, rukousryhmät ja säätiöt.


title: IRR-TV

text: IRR-TV toteuttaa kohdemaissaan myös media- ja johtajuuskoulutusta sekä välittää humanitaarista apua mm. nuorisovankiloihin, lastenkoteihin ja katulapsille Venäjälle ja Keski-Aasiaan sekä suurkatastrofeista kärsiville ihmisille Aasiaan.


title: IRR-TV

text:
IRR-TV:n toiminnanjohtajana toimii Hannu Haukka.
AlfaTV (aikaisemmalta nimeltään BC-TV) on suomalainen televisiokanava, joka näyttää IRR-TV:n ohjelmia ja aloitti toimintansa 1. lokakuuta 2012. BC-TV vaihtoi nimensä AlfaTV:ksi 1. joulukuuta 2013.


title: IRR-TV

text: Radio Dei


title: IRR-TV

text: Taivas TV7


title: IRR-TV

text: AlfaTV


title: IRR-TV

text: IRR-TV julkaisee maksutonta "Itäportti"-lehteä, joka ilmestyy 5–7 kertaa vuodessa. Lehdellä on noin 15 000 tilaajaa.


title: Relaskooppi

text: Relaskooppi on metsälössä olevan puun määrän mittaamisessa käytettävä apuväline, jota käytetään puuston pohjapinta-alan arvioimisessa. Kun lisäksi määritetään puuston korkeus ja pääpuulaji, saadaan puuston runkotilavuus (m/ha) arvioitua relaskooppitaulukoista.


title: Relaskooppi

text: Relaskoopin kehitti vuonna 1948 itävaltalainen metsätieteilijä Walter Bitterlich.


title: Relaskooppi

text: Relaskoopin osat ovat tiedetyn mittainen suora varsi ja sen päässä oleva tietyn levyinen aukko tai rako, hahlo. Tavallisimmin käytetään metrin mittaista vartta ja 2 cm:n levyistä hahloa, jolloin relaskooppikertoimeksi saadaan yksi, eli yksi luettu puu vastaa yhtä neliömetriä hehtaarilla. Vastaava on myös 0,65 m:n mittainen ketjurelaskooppi, jossa on 1,3 cm:n hahlo.


title: Relaskooppi

text: Relaskoopin toiminta perustuu siihen, että puu tulee luetuksi relaskooppikoealaan, jos se on lähempänä mittaajaa kuin mikä on sen rajaetäisyys. Rajaetäisyys taas riippuu puun läpimitasta ja relaskooppikertoimesta. Relaskooppia käytettäessä ei siis tarvita koealan rajaamista.


title: Relaskooppi

text: Relaskoopilla mitatessa asetetaan varsi silmän alle ja hahlopään läpi katsoen kierretään ympäri 360 astetta. Jos puu on 1,3 metrin korkeudella niin paksu että se täyttää hahlon kokonaan, se kerryttää pohjapinta-alaa relaskooppikertoimen verran, eli kertoimella 1 mitattaessa 20 hahlon täyttävää puuta tuottaa pohjapinta-alan 20 (m/ha). Jos puu on rajapuu eli täyttää hahlon juuri ja juuri, se voidaan laskea mukaan puolella painolla. Usein relaskoopilla mitataan pohjapinta-ala muutamasta eri kohdasta ja näistä lasketaan keskiarvo, jonka perusteella hehtaarilla olevaa tilavuutta arvioidaan relaskooppitaulukon avulla. Relaskooppitaulukossa on esitetty keskimääräinen runkotilavuus hehtaarilla kullakin pohjapinta-alalla ja keskipituudella. Taulukoita erilaisille metsätyypeille ja puulajeille löytyy esimerkiksi metsäalan kirjallisuudesta.


title: Johannes Sederholm

text: Jakob Johannes Sederholm (20. heinäkuuta 1863 Helsinki – 26. kesäkuuta 1934 Helsinki) oli suomalainen petrologi, joka tutki erityisesti migmatiittejä eli seoskiviä. Hän toimi Geologisen toimikunnan johtaja vuosina 1893–1933.


title: Johannes Sederholm

text: Sederholmin vanhemmat olivat yliopiston amanuenssi, kirjankustantaja Claes Theodor Sederholm ja Maria Kristina Sofia Blomqvist. Hän valmistui ylioppilaaksi Helsingin yksityislyseosta 1882, filosofian kandidaatiksi Helsingin yliopistosta 1885 sekä lisensiaatiksi ja tohtoriksi 1892. Jatko-opintojaan hän teki Tukholmassa ja Heidelbergissä, missä hän tutustui myös amerikkalaisiin geologeihin.


title: Johannes Sederholm

text: Sederholm julkaisi vuonna 1910 ensimmäisen Suomen geologisen kartan, josta näkyvät kallioperän peruspiirteet ja ikäsuhteet.


title: Johannes Sederholm

text: Sederholmille myönnettiin Lontoon Geologisen Seuran Muchison-mitali ja Amerikan Geologisen Seuran Penrose-mitali. Sederholmiitti-niminen mineraali on nimetty hänen mukaansa.


title: Johannes Sederholm

text: Tieteellisen työn ohella Sederholm osallistui säätyvaltiopäiville 1905–1906 porvarissäädyn edustajana. Hän oli vuosina 1921–1922 Kansainliiton lähettämänä tarkkailijana Albaniassa raportoiden maan poliittisten olojen kehittymisestä.


title: Ympyrädiagrammi

text: Ympyrädiagrammi (myös ympyräkaavio, piirakkakaavio tai sektorikaavio) on diagrammi, jossa ympyrä on jaettu osuuksia kuvaaviin sektoreihin. Nämä ovat tavallisesti suhteellisia osuuksia, jotka on kuvattu prosenttilukuina. Ympyrädiagrammin avulla havainnollistetaan jonkin asian osuuksien suhteita toisiinsa ja kokonaismäärään.


title: Ympyrädiagrammi

text: Ympyräkaavio on suosittu kuvaaja etenkin yritysmaailmassa ja tiedotusvälineissä. Ympyräkaaviota suositaan etenkin siksi, koska se on miellyttävän näköinen. Ympyräkaavio soveltuu myös erityisen hyvin hahmottamaan osuuksien suhdetta kokonaismäärästä. Tämä johtuu osittain siitä, että lukija pystyy hahmottamaan ympyrän puolikkaan tai neljänneksen ja vertaamaan osion kokoa niihin. Myös yhdistettyjen vierekkäisten osioiden vertailuja toisiin yhdistettyihin osioihin on helpompi tehdä ympyräkaaviosta kuin esimerkiksi yksittäisistä pylväistä koostuvasta pylväskaaviosta.


title: Ympyrädiagrammi

text: Ympyräkaavio on kuitenkin verrattain harvinainen tieteellisissä tai teknisissä julkaisuissa. Tämä selittyy osin sillä, että ympyräkaavio havainnollistaa huonosti osuuksien välisiä eroja, jonka vuoksi monet tilastotieteilijät suosittelevat sen käytön välttämistä kokonaan.


title: Ympyrädiagrammi

text: Ympyräkaavion keksi brittiläinen William Playfair, joka käytti sitä ensimmäistä kertaa vuonna 1801.


title: Ympyrädiagrammi

text: Ympyräkaavion sektorin pinta-ala on suhteessa sen esittämään prosenttiosuuteen. Sektoreiden enimmäismääräksi suositellaan kuutta, jotta kaaviosta ei tulisi liian sekavaa. Sektorit järjestetään yleensä suuruusjärjestykseen aloittaen joko kello kolmesta vastapäivään tai kello 12:sta myötäpäivään. Kello kolmesta aloittamisen etuna on se, että siinä kaikkein pienin sektori ei saa korostetun näkyvää asemaa kaavion huipulla. Selittävät tekstit kirjoitetaan yleensä sektoreiden viereen. Koska ympyräkaavio on melko epätarkka, luvut ilmaistaan usein kaaviossa tai selitteiden vieressä. Prosenttiosuuksien numeraalinen ilmoittaminen on kuitenkin usein oire siitä, että tekijä ei pidä kaaviota yksinään riittävän havainnollisena.


title: Ympyrädiagrammi

text: Kaaviossa voi joskus korostaa tiettyä sektoria leikkaamalla se irti. Pienestä sektorista voi tehdä kaavion viereen myös oman ympyräkaavionsa. Kun ympyräkaavioita käytetään karttadiagrammissa, ympyröiden eri koolla voi esittää kokonaismäärien eroja.


title: Ympyrädiagrammi

text: "Rinkiläkaaviossa" keskellä on reikä. Sitä käytetään lähinnä vaihtelun vuoksi, eikä se paranna kaavion selkeyttä. "Kerroskaaviossa" on sisäkkäisiä ympyräkaavioita, joiden tavoitteena on parantaa kahden ympyräkaavion vertailtavuutta.


title: Tšulman

text: Tšulman (ja ) on kaupunkimainen taajama ja saman niminen kaupunkikunta Sahan tasavallan eteläosassa Nerjungrin piirissä.


title: Tšulman

text: Paikkakunnalla on suuri hiiliesiintymä ja lämpövoimalaitos. Täällä kaivetaan myös graniittia ja jalokiviä.


title: Tšulman

text: Tšulman sijaitsee saman nimisen joen sekä Lenan valtatien (M 56) ja Amurin-Jakutskin rautatien varrella. Nerjungrin kaupunkia palveleva Tšulmanin lentoasema sijaitsee kahdeksan kilometriä taajamasta pohjoiseen.


title: Tšulman

text: 1940–1950-lukujen vaihteessa paikkakunnalla sijaitsi Gulag-järjestelmän työleiri.


title: Kaarlo Kurko

text: Kaarlo Sakari Kurko (10. lokakuuta 1899 Pieksämäki – 20. kesäkuuta 1989 Helsinki) oli suomalainen seikkailija, sotilas ja kirjailija.


title: Kaarlo Kurko

text: Kaarlo Kurkon vanhemmat Tapani Kurko ja Hilja Hurstinen toimivat kansakoulunopettajina. Perhe asui ensin Pieksämäellä mutta muutti sitten Ruovedelle Väärimajan kansakoululle. Kurko kävi Tampereen lyseota mutta ei ollut kiinnostunut koulunkäynnistä. Hän yritti 16-vuotiaana lähteä jääkärikoulutukseen Saksaan mutta jäi santarmien pidättämäksi jo Viipurissa ja joutui palaamaan kotiinsa. Suomen sisällissodan alettua tammikuussa 1918 Kurko lähti Pohjanmaalle liittyäkseen valkoisten joukkoihin. Hän taisteli Hämeen rintamalla ja osallistui Tampereen taisteluun. Sodan päätyttyä Kurko oli Tampereen vankileirillä järjestyspäällikön apulaisena sekä Kruunupyyn vankileirin päällikkönä syksyllä 1918.


title: Kaarlo Kurko

text: Vuonna 1919 Kurko liittyi mukaan Pohjan Poikain vapaaehtoisjoukkoon ja osallistui helmikuussa 1918 Viron ja Latvian rajoilla käytyihin yhteenottoihin venäläisiä vastaan. Kun vapaajoukko hajotettiin maaliskuussa 1919 vänrikiksi ylennetty Kurko liittyi Viron armeijaan ja syksyllä 1919 hän osallistui kenraali Nikolai Judenitšin komentaman venäläisten valkoisten luoteisarmeijan hyökkäykseen Pietaria vastaan. Hyökkäys ei onnistunut ja vuoden 1920 alussa Kurko lähti Puolaan, jossa hän osallistui Puolan armeijan riveissä Puolan ja Neuvosto-Venäjän sotaan ja hän kävi Puolassa myös ratsuväkikoulun.


title: Kaarlo Kurko

text: Kun Kurko ei saanut Suomen armeijasta luutnantin virkaa hän liittyi Ranskan muukalaislegioonaan. Legioonan riveissä hän oli Afrikassa 1921–1926, Indokiinassa 1928–1929 ja viimeksi Ranskassa 1930–1931. Legioonassa palvellessaan Kurko osallistui Muhammed Abd el-Krimin perustamaa Rifin tasavaltaa vastaan käytyyn Rifin sotaan, jonka päätyttyä hän palveli Pohjois-Afrikan kameliratsupoliisijoukoissa.


title: Kaarlo Kurko

text: Palattuaan Suomeen 1931 Kurko toimi muun muassa "Akateemisen ilmasuojeluyhdistyksen" levikkipäällikkönä 1936–1937 ja Suomen väestönsuojelujärjestön osastopäällikkönä 1938–1942. Hän oli myös 1930-luvun lopulla avustajana Sinimusta-, Luo Lippujen- ja Itsenäinen Suomi -lehdissä. Talvi- ja jatkosodan aikana Kurko palveli kotirintamalla väestönsuojelutehtävissä. Kurkon keräämä henkilökohtainen arkisto tuhoutui osaksi jatkosodan aikana Helsingin pommituksissa helmikuussa 1944.


title: Kaarlo Kurko

text: Sodan jälkeen Kurko toimi vapaana kirjailijana.


title: Kaarlo Kurko

text: Suomalaisen NRA Kansallinen kivääriyhdistys -aseyhdistyksen puheenjohtaja Runo K. Kurko on Kaarlo Kurkon poika.


title: Kaarlo Kurko

text:
Omalla nimellä:
Salanimellä "C. Guenard":
Salanimellä "Paul Hara":
Salanimellä "Réne Mórand":


title: Encomenderot

text: Encomenderot olivat konkistadoreja, jotka saivat oikeuden hallita alkuperäisasukkaita encomienda-järjestelmän kautta. Encomenderojen avulla Espanjan kuninkaiden tarkoituksena oli tehdä intiaaneista Espanjan täysivaltaisia, veroa maksavia alamaisia. Tätä tarkoitusta palveli encomienda-järjestelmä, jolla repartimientossa tai sen jälkeen encomiendan saanut encomendero kantoi intiaaneilta veroa, josta viidennes, EL Quinto, kuului kuninkaalle. Encomenderot eivät omistaneet encomiendansa maapohjaa. Verottamisen muodosta ja verojen määrästä aiheutui myöhemmin suuria hankaluuksia. Väkimäärän vähentyessä ei encomenderon maksettavaksi sovittu vero ilman muuta vähentynyt, vaan useasti encomenderot halusivat saada encomiendastaan entisen määrän tuloa vähentyneen työvoiman avulla.


title: Encomenderot

text: Encomienda oli perua arabeja vastaan käytyjen takaisinvaltaussotien ajoilta. Siinä kruunu antoi valloittajille ja hidalgoille oikeuden hallita valloitettuja maita ja niiden asukkaita järkevällä tavalla, johon kuului verorasite. Uudessa Maailmassa tilanne muuttui nopeasti hallitsemattomaksi. Järkevästä hallinnosta ei voinut puhua, koska jako-osuuksia saivat sellaisetkin, jotka eivät koskaan olleet käyneet Espanjan ulkopuolella. Palkattujen tilanhoitajien, escudoerojen, oli intiaanien kustannuksella yritettävä hankkia sekä encomenderolle, että itselleen nopeasti mittavat tulot Espanjaan paluutaan varten.


title: Encomenderot

text: Nopeuttaakseen tulojaan saarelaiset lähettivät edustajiaan kuninkaan luo suostutellakseen tätä antamaan heille oikeuden pitää intiaaneja palveluksessaan ilman kuvernöörien väliintuloa. He näkivät epäkohtana sen, että intiaanien jakaminen oli kokonaan kuvernöörien vallassa, koska hänellä oli mielivaltainen ja riitoja aiheuttava oikeus antaa ja ottaa intiaaneja. Aluksi saarelaisten tarkoituksena oli saada pitää intiaaneja yhden sukupolven ajan, mutta uudet lähetystöt suuntasivat matkansa kuninkaan luo niin, että lopulta vaatimuksena oli saada pitää intiaaneja kolmen sukupolven ajan tai ikuisesti.


title: Encomenderot

text: Espanjan katoliset hallitsijat, Isabella ja Ferdinand tiedustelivat kuvernööri Ovandolta, mikä olisi edullisin tapa hyötyä intiaaneista. Olisiko kruunun kannalta tuottoisampaa lähettää intiaaneja kaivoksiin kruunun nimissä, vai olisiko parempi antaa näiden säilyttää vapautensa ja olla töissä yksityisillä, jolloin he maksaisivat veroa palkastaan.


title: Encomenderot

text: Yksityisten espanjalaisten hallinnassa olevia intiaaneja koski määräys, jonka avulla oli tarkoitus saada mahdollisimman paljon saaren kultaa. Lisäksi saaren asukkaat hyötyisivät intiaanien palveluksista. Hallitsijat määräsivät kuvernöörin ja virkamiehet etsimään asian vaatimat keinot, mutta siten, etteivät intiaanit tule huonosti kohdelluiksi kuten siihen asti oli tapahtunut. Intiaaneille oli maksettava työstään palkka, ja heidän tahtonsa oli otettava huomioon.


title: Encomenderot

text: Isabella antoi joulukuun 20. 1503 määräyksen, jolla myöhempien tapahtumien valossa virallistettiin repartimientojärjestelmä. Intiaaneista tuli virallista työvoimaa, jonka palkan tason määritteli kuvernööri. Aikaisemmat intiaaneja koskevat määräykset, jotka olivat antaneet intiaaneille täydellisen vapauden, oli aiheuttanut sen, etteivät nämä suostuneet tekemään palkkatyötä espanjalaisille, eivätkä liioin olleet kiinnostuneita kristinuskosta.


title: Encomenderot

text: Ferdinand V saneli vuoden 1509 elokuussa ordenanzan, säädöksen, jolla intiaanit lopullisesti menettivät vapautensa rippeet. Koska intiaanit eivät olleet halukkaita raskaaseen ja heidän itsensä kannalta hyödyttömään työhön, oli määräyksiä tiukennettava. Kuitenkin oli yritettävä pitää muistissa paavillisen lähetystehtävän luonne ja tarkoitus. Valvonta petti, koska hyödynsaaja itse valvoi omia tekojaan. Tilannetta vaikeutti sekin, että intiaaneja saivat myös Espanjassa asuvat korkeat virkamiehet tai heidän suosikkinsa.


title: Encomenderot

text: Vähitellen muodostui intiaaneihin kohdistuva verotusjärjestelmä, joka perustui intiaanien verottamiseen kyläkunnittain heidän oman päällikkönsä toimiessa välimiehenä. Kuvernööri Diego Kolumbuksen vuonna 1509 saamassa kirjeessä määrätään jokaisesta depositoidusta intiaanista maksettavaksi vuosittain yksi peso. Muutamaa kuukautta myöhemmin kuningas mitätöi Diego Kolumbuksen tekemät, joidenkin espanjalaisten kannalta epäoikeudenmukaiset ja paljon riitoja aiheuttaneet jaot ja määräsi ne toimitettavaksi uudelleen. Vuosittainen veropeso pysyi edelleen voimassa. Kyseessä oli valtion määräämä pakkotyö, jota virkamiesten tuli valvoa. Hallitsijoiden tarkoituksena oli jakaa intiaani, tai jonkin alueen intiaanien verotusoikeus hallintaoikeudella niin, että lopullinen omistusoikeus, ainakin muodollisesti, pysyisi kruunulla. Itse asiassa encomendero oli kuninkaan veronkantaja, joka samalla sai sitä kautta omat tulonsa.


title: Encomenderot

text:
Vuonna 1514 saapui Hispaniolaan kaksi kuninkaan lähettämää virkamiestä, Pedro Ibáñez de Ibarra ja Rodrigo de Albuquerque, pannakseen toimeen uuden intiaanien jaon, repartimienton, koska edellinen jako oli herättänyt suurta tyytymättömyyttä. Kuuban repartidoreksi oli vuotta aikaisemmin nimitetty saaren valtaaja, Adelantado-arvonimen ja siihen kuuluvat oikeudet vuonna 1518 saava Diego de Velázquez, jonka Bernal Díaz del Castillo mainitsee olleen sukulaisensa, ja jolta hän turhaan oli odottanut saavansa intiaaneja säilytykseensä. Cortés, jolla tuolloin oli käsissään kaikki valta, antoi aseveljelleen palkkioksi encomiendan. Cortés antoi Díazille asiakirjan, jolla Díaz saa palvelukseensa Tlapan ja Potuchan kylien intiaanit. Asiakirjassa ei ole mitään, joka viittaisi encomiendaan, mutta olihan Cortés kuvernööri. Dìaz del Castillo joutui vuonna 1524 Cortésin Hondurasin-retkelle kahden vuoden ajaksi, jonka kuluessa Díazin maat ja intiaanit olivat joutuneet toisiin käsiin hänesstä riippumattomista syistä. Seurauksena oli oikeudenkäyntejä ja hyvityksiä. Vuonna 1550 Bernal Díaz del Castillo otti osaa Valladolidin kokoukseen, jossa encomenderot yrittivät saada oikeutensa encomiendoihin ikuisiksi ajoiksi. Kokous ei tuottanut encomenderojen kannalta suotuisaa tulosta. Heillä oli vastassaan dominikaanien vahva rintama Bartolomé de las Casasin ja Domingo de Soton johdolla. Rintamasta puuttui Francisco de Vitoria, joka oli kuollut kolmea vuotta aikaisemmin. Kokouksessa oli dominikaanien vastustajana tohtori Ginés de Sepúlveda, kuninkaan virallinen historioitsija.
Cortés jatkoi Kolumbuksen ja saarten kuvernöörien aloittamaa intiaanien alistamista. Vuonna 1512 säädetyt ns. Burgosin lait, joiden tarkoituksena oli estää intiaaneihin kohdistuneet väärinkäytökset, osoittautuivat tehottomiksi. Vuoden 1523 kesäkuussa Kaarle V näki aiheelliseksi, käytyään sitä ennen perusteellisia keskusteluja neuvonantajiensa kanssa, antaa Cortésille määräyksen,joka itse asiassa oli nuoren kuninkaan antama lähtölaukaus Valkoiselle Legendalle ja yritys toimia paavin antaman lähetystehtävän mukaisesti.


title: Encomenderot

text: Uuden Espanjan ns. toinen audiensia sai ohjeikseen vuonna 1530 salaisen kuninkaallisen määräyksen, jonka tarkoituksena oli korjata ensimmäisen audiensian väärinkäytöksiä, jotka koskivat encomiendoihin "talletettuja" intiaaneja. Saman vuoden marraskuussa myös kuninkaan oli tehtävä vastaavanlaisia myönnytyksiä konkistadoreille. Tosiasioiden edessä oli veroviidenneksistään nauttivan kuninkaan hyväksyttävä asioiden kehittyminen intiaanien kannalta huonompaan suuntaan. Tilanteen kohentamiseksi oli jotakin kuitenkin tehtävä. Lokakuussa 1535 Kaarle V antoi määräyksen, jolla koetettiin hidastaa encomiendojen siirtymistä uusille haltijoille ja estää mahdollisen feodaalivaltion syntyminen Uuteen Maailmaan. Asetuksesta käy selväksi jako-osuuksiin etuoikeutetut. Vuosien edetessä intiaanien ja espanjalaisten väliset suhteet muodostuivat hyvin epäselviksi. Kuningas yritti selventää tilannetta. Vuodelta 1554 on Kaarle V:n määräys, jossa selvitetään encomiendojen tarkoitusperiä.


title: Encomenderot

text: Las Casas mainitsee historiateoksensa kolmannessa kirjassa, miten lait, vaikka niitä olisi enemmän kuin mitä niitä on partidoissa, eivät kuitenkaan pystyisi tuomaan parannusta intiaanien oloihin ilman encomiendajärjestelmän lakkauttamista. Espanjassa alkoi esiintyä eriäviä mielipiteitä espanjalaisten oikeudesta hallita löydettyjä maita ja niiden asukkaita. Keskustelun keskipisteenä oli kuningas, jolle paavi oli lahjoittanut löytömaat.


title: Encomenderot

text: Encomenderojen vastuulla oli järjestää intiaaneilleen uskonnonopetus. Asia ei ollut helposti toteutettavissa. Käännytystyötä tekevät munkit ja papit koettivat suojella intiaaneja omia etujaan ajavien maallisen vallan edustajien ja encomenderojen sorrolta. Kuninkaallisista määräyksistä ilmenee, että encomenderojen tärkeimpänä tehtävänä oli huolehtia intiaanien kasvattamisesta katoliseen uskoon ja huolehtia varallisuutensa mukaisesti puolustuslaitteista.


title: Encomenderot

text: Cortésin edustajanaan lähettämä Francisco de Montejo, joka Espanjasta palattuaan valloitti Jukatanin, ja joka sai adelantadon arvon, ei monen muun tavoin hoitanut encomiendaansa kuninkaan toivomalla tavalla. Tarkastusviranomaiset totesivat muiden laiminlyöntien muassa, etteivät Montejon perhekunnan naiset pystyisi puolustautumaan intiaaneja vastaan kyllin tehokkaasti.


title: William De Witt Snodgrass

text: William De Witt Snodgrass (5. tammikuuta 1926 – 13. tammikuuta 2009) oli yhdysvaltalainen runoilija.


title: William De Witt Snodgrass

text: Snodgrass syntyi Wilkinsburgissa, Pennsylvaniassa, ja aloitti opintonsa Geneva Collegessa. Opiskelun keskeytti kuitenkin toinen maailmansota, jonka aikana Snodgrass palveli laivastossa Tyynellä valtamerellä.


title: William De Witt Snodgrass

text: Sodan jälkeen Snodgrass siirtyi Iowan yliopistoon. Hänen ensimmäiset runonsa julkaistiin vuonna 1951. "Heart's Needle" -teos julkaistiin 1959, ja vuonna 1960 Snodgrassille myönnettiin runouden Pulitzer-palkinto.


title: Ray Price

text: Ray Price (12. tammikuuta 1926 Texas – 16. joulukuuta 2013 Mount Pleasant, Texas) oli yhdysvaltalainen countrymuusikko.


title: Ray Price

text: Price perusti vuonna 1953 Cherokee Cowboys -yhtyeensä. Siihen kuuluivat 1950-luvun lopussa ja 1960-luvun alussa muun muassa Roger Miller, Willie Nelson ja Johnny Paycheck.


title: Ray Price

text: Pricen ensimmäinen listaykköshitti sitten vuoden 1959 oli ”For The Good Times” vuonna 1970. 1970-luvun aikana hän julkaisi vielä kolme listaykköshittiä. Myös ”Diamonds In The Stars” (1982) sijoittui top ten -listalle.


title: Ray Price

text: Price saavutti menestystä countrypiireissä myöhemminkin. Hän levytti myös gospelmusiikkia. Hän pääsi vuonna 1996 Country Music Hall of Fameen.


title: Charles Westmoreland

text: Charles Westmoreland on kuvitteellinen hahmo televisiosarjassa "Pako". Hahmoa näyttelee Muse Watson.


title: Charles Westmoreland

text: Westmoreland on 1970-luvun lentokonekaappari, joka tunnettiin nimellä D. B. Cooper. Hän kaappasi tuolloin lentokoneen ja hyppäsi siitä viisi miljoonaa dollaria mukanaan jättäen kuitenkin jälkeensä joitakin johtolankoja, jotka johtivat hänen pidätykseensä. Näihin kuului muun muassa kuolemantuottamus.


title: Charles Westmoreland

text: Westmorelandin hahmon ensitehtäviin kuuluu Michael Scofieldin neuvominen vankilan ”säännöissä”. Aluksi Michael yrittää saada Charlesin mukaan pakoon ja myöntämään, että hän todella on D. B. Cooper, mutta joka kerta Charles kielsi sen, kunnes hän sai tietää, että hänen tyttärensä on sairaalassa ja sairastavan ruokatorvensyöpää. Tyttärellä on elinikää vain kaksi viikkoa, eikä Charlersin ole mahdollista vierailla sairaalassa, vain hautajaisiin meno sallitaan. Heti tiedon jälkeen hän vihdoin paljastaa olevansa oikea D. B. Cooper, jotta hänkin pääsee mukaan pakoon ja tapaamaan tytärtään. Pakopäivänä Cooperille sattuu vakava vahinko, kun hän tappelee vartiopäällikkö Brad Bellickin kanssa ja saa kylkeensä lasinpalasen. Kun he ovat pakenemassa sairastuvan kautta, hän kaatuu ja kertoo Scofieldille, että hän ei pysty tulemaan mukaan ja paljastaa samalla varastamiensa rahojen olinpaikan ja todellisen summan. Summan luultiin olevan 1,5 miljoonaa dollaria, mutta oikea summa onkin viisi miljoonaa dollaria.


title: Soupy Sales

text: Soupy Sales, oikealta nimeltään Milton Supman (8. tammikuuta 1926 – 22. lokakuuta 2009) oli yhdysvaltalainen koomikko. Hän sai tähden Hollywood Walk of Famelle juuri ennen 79-vuotispäiväänsä 7. tammikuuta 2005.


title: Soupy Sales

text:
Sales syntyi Pohjois-Carolinassa ja sai tunnustusta omasta pitkäaikaisesta TV-komediashow’staan.
Slapstick-komedian isä riehaannutti Yhdysvalloissa varsinkin nuorisoa The Soupy Sales Show’ssaan, jota esitettiin New Yorkista ympäri maata.


title: Soupy Sales

text: Vuonna 2001 ilmestyneessä muistelmateoksessa Soupy Sez koomikko paljasti käyttäneensä kakuissaan yleensä partavaahtoa kermavaahdon sijaan, jotta ne eivät tuhoaisi vieraiden asusteita. Kirjassaan taiteilija myös paljasti, että televisio-ohjelmia ei käsikirjoittettu ennalta, mutta niiden sisältö oli silti ennalta mietitty. Show’n viehätys olikin Soupy Salesin mukaan siinä, että se vaikutti täysin sekavalta ja sattumavaraiselta, kirjoittaa New York Times.


title: Soupy Sales

text: Soupy Salesin ura television huipputähtenä päättyi vuonna 1965, kun hän oli ohjelmassaan kehottanut nuorisoa penkomaan vanhempiansa vaatteita ja lähettämään vaatteista löytyneet setelit hänelle. Sales itse väitti lahjoittaneensa saapuneet rahat hyväntekeväisyyteen, mutta ohjelman omistajayhtiö antoi tähdelleen potkut sen jälkeen, kun asiasta nousi kohu.


title: Soupy Sales

text: Soupy Salesin kyseessä ollen varkaustempaus vahvisti entisestään hänen kulttimainettaan nuorison keskuudessa.


title: Soupy Sales

text: Salesin pojat Hunt ja Tony ovat menestyneet musiikkialalla.


title: Vartiovuorenmäki

text: Vartiovuorenmäki () on Turun keskustassa II kaupunginosassa sijaitseva mäki ja puistoalue. Mäen korkeus on 50 metriä merenpinnan yläpuolella. Puisto on tunnettu muun muassa sen laella sijaitsevasta C. L. Engelin 1810-luvulla suunnittelemasta tähtitornirakennuksesta sekä perinteikkäästä Turun kesäteatterista.


title: Vartiovuorenmäki

text: Vartiovuorenpuiston pinta-ala on noin 7,1 hehtaaria ja sen kasvillisuuteen kuuluu lähes sata puuvartista kasvilajia.


title: Vartiovuorenmäki

text: Vartiovuorenpuiston läheisyydessä ovat myös Luostarinmäen käsityöläiskorttelit, jotka säilyivät vuoden 1827 suurelta kaupunkipalolta. Vartiovuorenmäki onkin yhdessä näiden ja Turun akatemian observatorion kanssa valittu yhdeksi Suomen valtakunnallisesti merkittävistä rakennetuista kulttuuriympäristöistä.


title: Vartiovuorenmäki

text: Vartiovuoren nimi kertoo mäen historiasta. Jos vihollinen uhkasi Turkua mereltä, annettiin Turun linnasta tulella merkkejä sisämaahan päin. Linnasta lähetetyt varoitukset otettiin vastaan ensimmäisenä Vartiovuorelta, josta ne välitettiin edelleen kaupunkiin päin.


title: Vartiovuorenmäki

text: Vartiovuoren puiston kehittäminen aloitettiin 1840-luvulla maistraatin myöntämän 200 ruplan määrärahan turvin. Vaikka työt aloitettiinkin julkisin varoin, yksityinen rahoitus kattoi lopulta valtaosan puiston kustannuksista. Eräs merkittävimmistä lahjoituksista oli hovioikeudenviskaali G. A. Åkermanin testamentti vuodelta 1871, jossa määrättiin 50 000 markkaa sijoitettavaksi Vartiovuoren kaunistamiseen. Puiston rakentamistyöt jatkuivat useita vuosikymmeniä ja työt saatiin päätökseen vasta aivan 1800-luvun lopulla.


title: Vartiovuorenmäki

text: Valmiina mäelle rakennettu puisto soveltui tuon ajan muodikkaille harrastuksille – julkiselle kävelylle ja idyllisten maisemien katselemiselle.


title: Oikeus (lehti)

text: Oikeus on Oikeuspoliittisen yhdistyksen Demla ry:n sekä Oikeus- ja yhteiskuntatieteellisen yhdistyksen julkaisema aikakauskirja, joka on ilmestynyt vuodesta 1972 lähtien. Päätoimittajat ovat Timo Harrikari ja Susanna Lindroos-Hovinheimo. Lehti ilmestyy neljä kertaa vuodessa, ja siinä arvioidaan oikeudellisen maailman tapahtumia mutta se sisältää myös tieteellisiä artikkeleita.


title: Art Tatum

text: Arthur Tatum Jr. (13. lokakuuta 1909 Toledo, Ohio – 5. marraskuuta 1956) oli yhdysvaltalainen jazzpianisti.


title: Art Tatum

text: Tatum tunnettiin virtuoosimaisesta pianonsoitostaan sekä luovasta improvisaatiostaan. Tatumia on pidetty jopa kaikkein parhaana jazzpianistina. Hän loi oman kappaleen harmonisoinnin muuttamiseen perustuvan aikaansa edellä olevan tavan improvisoida, jota bebop-tyylin edustajat 20 vuotta myöhemmin alkoivat soveltaa.


title: Art Tatum

text: Vaikka Tatum on jazzpiireissä äärimmäisen arvostettu, hän on varsin tuntematon suuren yleisön keskuudessa. Tatumin vaikutus jazz-pianonsoiton kehitykseen oli valtava. Hänen levytyksensä ovat yleensä perinteisiä jazzkappaleita, jotka hän muokkaa uuteen uskoon virtuoosimaisella tekniikallaan sekä improvisaatiokyvyillään.


title: Art Tatum

text: Tatumin isä oli kitaristi ja hänen äitinsä soitti pianoa. Art menetti lapsena sairauden seurauksena näkönsä kokonaan toisesta silmästä ja osittain toisesta.


title: Art Tatum

text: Tatum oppi soittamaan pianoa kolmevuotiaana korvakuulolta, kuuntelemalla radiota ja äitinsä pianolevyjä. Hän kehitti erittäin nopean pianonsoittotyylin, josta hänen soittonsa tarkkuus ei kuitenkaan kärsinyt. Hänellä oli myös erittäin tarkka sävelkorva ja halusi, että piano on aina hyvässä vireessä.


title: Art Tatum

text: Vuonna 1925 Tatum meni sokeille tarkoitettuun kouluun Columbus School for the Blind. Samaan aikaan hän opiskeli musiikkiopistossa. Hänen musta opettajansa, Overton G. Rainey, opetti hänelle klassisen pianonsoiton traditiota ja yritti pitää Tatumin poissa jazzin vaikutuksesta.


title: Art Tatum

text: Tatum pääsi vuonna 1927 soittamaan radio-ohjelmaan ja sai pian oman ohjelman. 19-vuotiaana hän alkoi säestää laulaja Jon Hendricksiä paikallisella klubilla. Hänen maineensa kasvaessa sellaiset suuret nimet kuin Duke Ellington, Louis Armstrong, Joe Turner ja Fletcher Henderson kävivät kuuntelemassa häntä Toledossa.


title: Art Tatum

text: Tatumin nopean nousun maineeseen takasi hänen osallistumisensa vuonna 1933 stride-pianokilpailuun New Yorkissa, jossa hän hämmästytti sovituksillaan. Tämän jälkeen hän jatkoi esiintymisiään New Yorkissa ja teki ensimmäiset levytyksensä. Vuonna 1938 hän teki kiertueen Englannissa.


title: Art Tatum

text: Tatum kuoli Los Angelesissa munuaisten vajaatoimintaan. Tämä oli seurausta kovasta alkoholin käytöstä jo teini-iästä lähtien. Hänet on haudattu Kalifornian Glendaleen Forest Lawn Memorial Park -hautausmaalle.


title: Tanssitaide Suomessa

text: Tanssitaide käsittää tanssin taidemuotona, jolloin pois lukeutuvat muun muassa seuratanssi ja viihdetanssi. Esimerkkejä tanssitaiteesta ovat muun muassa baletti ja nykytanssi. Myös kansantanssin piirissä tehdään nykyisin tanssitaiteeksi luettavia teoksia.


title: Tanssitaide Suomessa

text: Suomessa tanssitaide on ollut osa tuettua kulttuurielämää. Vuonna 2005 13 tanssiryhmää sai valtiontukea, suurimpina Suomen Kansallisbaletti ja Helsingin Kaupunginteatterin tanssiryhmä, Helsinki Dance Company.


title: Tanssitaide Suomessa

text: Suomalainen baletti on vahvasti venäläisen balettiperinteen vaikuttama, sillä 1900-luvun alussa Helsinki oli helppo vierailukohde venäläisille balettiryhmille. Toivo Niskanen oli ensimmäisiä suomalaisia tanssijoita. Hän opiskeli Pietarissa noin vuonna 1908 ja toi karakteritanssin Suomeen. Hän tanssi myös yhden kauden Ballet Suedois’ssa. Vuonna 1919 siirtyi venäläinen Aleksanterin teatteri Suomen Oopperan käyttöön ja Edvard Fazer alkoi suunnitella sille myös balettiryhmää. Vuonna 1921 Suomen Kansallisoopperaan sellainen perustettiinkin. Nykyään se käyttää nimeä Suomen Kansallisbaletti. Tanssimestariksi valittiin Pietarissa opiskellut George Gé. Vuonna 1922 aloitettiin "Joutsenlammen" esityksillä ja ensimmäinen täysimittainen suomalainen balettikoreografia oli Gén "Sininen helmi" (1931). Tanssijoiden vierailut ja kulttuurivaihto jatkuivat toisen maailmansodan jälkeen ja baletin suosio kasvoi suhteessa saksalaisvaikutteiseen vapaaseen tanssiin, jonka piirissä ei vielä ollut mahdollisuuksia ammattimaiseen toimintaan opetustyötä lukuun ottamatta.


title: Tanssitaide Suomessa

text: 1970-luvulla Kansallisbaletti laajensi modernimpaan ilmaisuun erityisesti esityksillä "Kaiku" (1976, Carolyn Carlson) ja "Seitsemän veljestä" (1980, Marjo Kuusela). Vuosina 1992–2001 erityisesti nykytanssikoreografina ansioitunut Jorma Uotinen toimi Kansallisbaletin johtajana ja ohjelmisto modernisoitui ja kansainvälistyi edelleen.


title: Tanssitaide Suomessa

text: 1900-luvun alkupuolella syntyi uutta muotoa tanssille etsinyt liike Keski-Euroopassa ja Yhdysvalloissa – osin toisistaan riippumatta. Yhdysvalloissa 1900-luvun alussa muiden muassa Isadora Duncan etsi uutta tanssi-ilmaisua ja otti nykytanssiin johtaneen kehityksen ensiaskeleita. Euroopassa uusi tanssi, vapaa tanssi tai moderni tanssi nousi erityisesti Saksassa 1910–1940 ja sen kehitys liittyi kiinteästi uuden voimistelun piirissä syntyneeseen ajatteluun. Saksalainen vapaan tanssin liike kuihtui toisen maailmansodan jälkeen.


title: Tanssitaide Suomessa

text: Suomalainen vapaa tanssi sai vaikutteita Saksasta ja kytkeytyi osittain naisvoimistelun kehitykseen. Maggie Gripenberg (1881–1976) lienee tunnetuin suomalainen uuden tanssin edustaja. Hän opiskeli Dalcrozen koulussa 1910 ja harjoitti myös kuvataideopintoja. Hän esiintyi 1930-luvulle asti, sai monia voittoja ulkomaisissa koreografiakilpailuissa ja jatkoi opettamista aina 1960-luvulle saakka (muun muassa Sibelius-akatemiassa). Suomalainen baletti ammattilaistui Kansallisoopperan baletin perustamisen myötä, mutta vapaan tanssin puolella oli tarjolla lähinnä opetustyötä. Irja Hagfors loi kansainvälistä uraa, Ester Naparstok piti tanssikoulua Tampereella ja Elsa Puolanne ja Mirri Karpio omaansa Helsingissä. Gripenbergin oppilas Ilta Leiviskä seurasi tätä opettajana Sibelius-akatemiassa.


title: Tanssitaide Suomessa

text: Vapaan tanssin saama amatöörileima pysyi sillä aina 1960-luvulle asti. Silloin uudet vaikutteet amerikkalaisesta modernista tanssista ja jazztanssista tulivat Suomeen. Eräs merkittävimmistä suomalaisen modernin tanssin vaikuttajista oli Riitta Vainio, joka aloitti 1960-luvulla perinteisellä konserttitanssilla, mutta vuosikymmenen kuluessa alkoi tehdä kokeiluja visuaalisen tanssiteatterin ja improvisaatiotapahtumien kanssa. Hän opetti Irja Hagforsin perustamassa Praesens-ryhmässä ja myös tuotti Suomeen ulkomaisia opettajia. Ensimmäisiä kosketuksia jazztanssiin saatiin "West Side Storyn" vieraillessa Suomessa, ja siitä Heikki Värtsi teki myös suomalaisen version. Jazztanssin ensimmäisiä opettajia Suomessa oli Tamara Rasmussen. Suomalainen baletti kallistui itään, mutta moderni tanssi länteen ja otti oppia Yhdysvaltojen tanssimaailman virtauksista.


title: Tanssitaide Suomessa

text: Ensimmäiset ammattimaiset tanssiryhmät (Kansallisbaletin jälkeen) perustettiin 1970-luvulla. Niistä tärkein oli Raatikko-tanssiteatteri joka yhä kiertää laajalti Suomea. Raatikon ryhmän merkittävin koreografi oli Marjo Kuusela, jonka monet työt perustuivat suomalaisen kirjallisuuden klassikoihin. Muita merkittäviä koreografeja olivat Ruth Matso, Heikki Värtsi, Liisa Priha, Ulla Koivisto, Ervi Sirén, Jorma Uotinen, Reijo Kela, Tommi Kitti ja Marja Korhola. Marja Korhola johtaa nykyään Tanssiteatteri Raatikon toimintaa. Raatikon nykyohjelmisto koostuu paljolti lapsille suunnatusta tanssiteatterista, jonka saralla teatterista on tullut merkittävä tekijä Suomessa.


title: Tanssitaide Suomessa

text: Jorma Uotinen nousi kaiken kansan tietoisuuteen työllään "Unohdettu horisontti" (1980). Uotinen oli työskennellyt Pariisissa (yhteistyössä yhdysvaltalaisen koreografin Carolyn Carlsonin kanssa) ja hänen sirpaleinen ja visuaalinen tyylinsä oli 1980-luvun nykytanssin suunnannäyttäjiä. Erityisen hedelmällinen oli hänen kautensa Helsingin kaupunginteatterin tanssiryhmän, Helsinki Dance Companyn kanssa 1982–1991. Hänen "Kalevala"-teoksensa lienee ensimmäinen nykytanssiteos, joka pystyi täyttämään kaupunginteatterin suuren näyttämön katsomon ilta toisensa jälkeen. 1980-luvulla kansainvälisten vaikutusten merkitys kasvoi entisestään ja monet suomalaiset opiskelivat Japanissa "butoh"-tanssin parissa. Uusia vaikutteita saatiin myös Hollannin suunnasta ja siellä kouluttautuneet toivat mukanaan tietoa muun muassa kontakti-improvisaatiosta ja "release"-tekniikasta.


title: Tanssitaide Suomessa

text: 1990-luvulla koko tanssitaiteen ala koki valtavan nousukauden. Yhtenä merkittävänä tekijänä voidaan pitää tanssin korkeakoulutuksen alkamista Teatterikorkeakoulun tanssitaiteen laitoksella 1983. Aiemmin ainoa ammattiin johtava tanssikouluttaja oli ollut balettitanssijoiden kouluttamiseen erikoistunut Kansallisoopperan balettioppilaitos. Eritasoisiin tutkintoihin johtavia opinahjoja on sittemmin perustettu useita. Toisiinsa sekoittuvien taidesuuntien määrä kasvoi 80-luvulla ja koreografit alkoivat yhdistää visuaalisen taiteen, videon ja uuden median keinoja tanssitaiteeseen. Nykyisin tanssitaide-esitysten valo- ja äänisuunnitteluun panostetaan huomattavasti ja ne ovat parhaimmillaan yhtä tärkeitä draaman ja merkityksen välittäjiä kuin itse tanssikin. Suomalainen nykytanssi myös kansainvälistyi yhä enemmän ja sai tunnettuutta Suomen ulkopuolellakin – tanssi sanattomana taiteena ei kärsi suomalaisen kielialueen pienuudestakaan.


title: Tanssitaide Suomessa

text: Tärkein tanssitaiteen opetuslaitos on Tanssitaiteen laitos Taideyliopiston Teatterikorkeakoulussa, josta voi valmistua esimerkiksi tanssijaksi, koreografiksi tai tanssinopettajaksi. Kansallisoopperan balettikoulussa voi valmistua ammattitanssijaksi. Ammattikorkeakouluissa on tarjolla tanssiin suuntautuvia koulutusohjelmia, joissa voi opiskella ainakin tanssinopettajaksi. Myös yksityisissä tanssikouluissa opetetaan tanssitaidetta sekä harrastelijoille että alalle suuntautuville. Joissakin niistä annetaan Opetusministeriön hyväksymää tanssin perusopetusta, joka täyttää taiteen perusopetukselta vaaditut kriteerit. Tanssitutkimus sisältyy myös Helsingin yliopiston taiteiden tutkimuksen laitoksella harjoitettavaan teatteritieteeseen. Tanssin tutkimusta ja esimerkiksi tohtorinväitöksiä tehdään myös Teatterikorkeakoulussa joko taiteellis- tai tieteellispainotteisina.


title: Tanssitaide Suomessa

text: Valtaosa suomalaisesta tanssitaiteesta syntyy niin sanotulla vapaalla kentällä eli lakisääteistä valtionosuutta saavien teattereiden ja tanssiryhmien ulkopuolella. Suomessa on noin 1 000 tanssitaiteilijaa, joista suurin osa työskentelee itsellisinä taiteilijoina.


title: Tanssitaide Suomessa

text: Keskeinen nykytanssiteosten tuotanto- ja esityskeskus on Zodiak – Uuden tanssin keskus Helsingin Kaapelitehtaalla. Zodiak tuottaa vuosittain 15–20 uutta nykytanssin kantaesitysteosta yhteistyössä vapaan kentän toimijoiden kanssa. Sateenvarjomaisella tuotantotavallaan Zodiak on antanut kasvot monimuotoiselle ja monipuoliselle nykytanssille. Sen taiteilijakeskeinen tuotantomalli ja taiteelliset tulokset ovat herättäneet kansainvälistä kiinnostusta ja olleet luomassa esimerkkiä uusille, vastaaville tanssin tuotantorakenteille sekä kotimaassa että ulkomailla. Oulussa on samankaltaista tuotantomallia noudattava JoJo – Oulun Tanssin keskus.


title: Tanssitaide Suomessa

text: Tanssitaiteen nykyinen moninaisuus ja teosmuotojen rikkaus pakenee yksinkertaisia määritelmiä; taiteelliset ideat, teosten esiin tuoma ruumiillisuus ja esitysten muodot liikkuvat ja muuntuvat. 2010-luvulla esiin nousseita termejä ovat olleet muun muassa sosiaalinen koreografia, jossa sosiaalisiin todellisuuksiin luodaan uusia yhteyksiä liikkeen ja tanssin keinoin. Tanssitaiteilijat hakeutuvat enenevässä määrin erilaisille taiteen, tieteen ja aktivismin rajapinnoille sekä tekevät teoksia, jotka liikkuvat tanssitaiteen, esitystaiteen ja nykyteatterin rajamaastossa.


title: Tanssitaide Suomessa

text: Tanssitaidetta esitteleviä festivaaleja Suomessa ovat muun muassa Liikkeellä marraskuussa -nykytanssifestivaali, Kuopio tanssii ja soi sekä Täydenkuun Tanssit -festivaali. Tanssiteoksia nähdään usein myös yleisfestivaalien, kuten Helsingin Juhlaviikkojen, ohjelmassa.


title: Samppalinnanpuisto

text: Samppalinnanpuisto (), tunnetaan myös nimellä Samppalinnanvuori (), on yksi Turun puistoista. Puistossa sijaitsevat mm. Samppalinnan ravintola, maauimala sekä Luostarivuoren koulu. Sen kasvivalikoima käsittää yli 60 eri puuvartista kasvilajia. Paikan nimi juontuu paikalla sijainneesta muinaislinnasta. Sana "sampa" eli "sammas" on Varsinais-Suomessa tarkoittanut rajamerkkiä tai -paalua.


title: Samppalinnanpuisto

text: Samppalinnanpuisto on nykyisin tunnettu muun muassa Down By The Laituri -kaupunkifestivaalin aikana puistossa vuosittain järjestettävästä ulkoilmakonsertista.


title: Samppalinnanpuisto

text: Samppalinnanmäen korkeus on 39 metriä merenpinnan yläpuolella.


title: Samppalinnanpuisto

text: Puiston istutukset aloitettiin 1860-luvulla, kun kunnallisneuvos P. C. Rettig rakennutti Samppalinnanvuoren Aurajoen puoleiselle rinteelle ravintolan. Paikalla on aiemmin sijainnut Aurajoen merkittävin kristinuskon aikaa edeltänyt muinaislinna. Linnoituksen kiviä oli vielä ravintolan rakentamisen aikaan paikalla vähäisiä määriä nähtävissä. Ravintolaa ympäröivän rinteen istutukset aloitettiin vuonna 1865 ja ne valmistuivat 1880. Puiston suunnittelijaksi Rettig palkkasi maineikkaan ruotsalaisen puutarhurin Knut Forsbergin.


title: Samppalinnanpuisto

text: Puistoa laajennettiin 1800- ja 1900-lukujen aikana vaiheittain. Mäen lounaiskulmaan nykyisen maauimalan kohdalle rakennettiin 1927 Turun ensimmäinen radioasema. Tämänhetkisen muotonsa puisto sai 1950-luvulla, jolloin Samppalinnan maauimala valmistui.


title: Rettigin palatsi

text: Rettigin palatsi eli Villa von Rettig on Turun keskustassa sijaitseva barokkiklassistinen rakennus. Sen rakennutti tupakkatehtailija Hans von Rettig vuonna 1928. Matti Koivurinnan säätiö osti palatsin vuonna 1991, ja nykyisin siinä toimii historian ja nykytaiteen museo Aboa Vetus & Ars Nova sekä ravintola-kahvila M Kitchen & Café.


title: Rettigin palatsi

text: Palatsi rakennutettiin P. C. Rettig & Co. -tupakkatehtaan omistajan, Hans von Rettigin, perheen yksityisasunnoksi vuonna 1928. Piirustukset tehtiin arkkitehtiveljesten Valter ja Bertel Jungin arkkitehtitoimistossa Helsingissä, vaikkakin varsinainen suunnittelija oli Valter, veljeksistä nuorempi.


title: Rettigin palatsi

text: Rakennus suunniteltiin barokkiklassistiseen tyyliin korostamaan omistajansa asemaa. Paikoin lähes nelimetriset muurit piilottivat aikoinaan tehtaanjohtajan perheineen ihmisten katseilta. Rakennus sijaitsi Rettigien omistaman tupakkatehtaan vieressä, ja yhdessä ne muodostivat kiinteän, muusta kaupungista erottuvan sarakkeen. Palatsia voisikin pitää jonkinlaisena maaseutukartanon ja kaupunkipalatsin välimuotona. Tyylillisesti rakennus oli selkeästi vanhoillinen, sillä samoihin aikoihin Turkuun rakennettiin mm. Alvar Aallon suunnittelema Turun Sanomien toimitalo (1927-1929), joka edusti jo funktionalismia.


title: Rettigin palatsi

text: Hans von Rettigin kuoltua vuonna 1979 palatsi jäi pitkäksi aikaa tyhjilleen. Vasta 1980-luvun lopulla kiinteistön uudeksi omistajaksi ilmoittautui Turun Työväen Säästöpankki, joka oli kaavaillut tiloja edustuskäyttöön sekä näyttelyjen ja konserttien järjestämiseen. Toiminta ei kuitenkaan ehtinyt lähteä kunnolla käyntiin, koska jo vuonna 1991 Rettigin palatsi siirtyi Matti Koivurinnan säätiön haltuun, ja sitä alettiin kunnostaa taidemuseoksi. Kunnostustöiden yhteydessä paikalla tehtiin kuitenkin huomattavan arvokkaita arkeologisia löytöjä, joten museohanketta päätettiin laajentaa. Pitkien arkeologisten kaivausten ja kunnostustöiden jälkeen arkeologian ja nykytaiteen museo Aboa Vetus & Ars Nova avasi ovensa yleisölle vuonna 1995.


title: Rettigin palatsi

text: Museolle kuulumattomat alueet ovat olleet kauppaneuvos Matti Koivurinnan ja hänen vaimonsa elinikäisessä käytössä. Tähän kuuluivat palatsin 600 neliöinen keskikerros sekä piha-alueet. Yleisradion MOT-ohjelman mukaan tällä tavoin konkurssissa 1995 kaiken menettänyt Matti Koivurinta on voinut ylläpitää elintasoaan viime vuosikymmenet. Asiaan on liittynyt myös mahdollisia varojen siirtoja eri yhtiöiden kautta Sveitsiin.


title: Israelin politiikka

text: Israel on hallintomuodoltaan parlamentaarinen demokraattinen tasavalta, jossa on yhtäläinen äänioikeus. Israelissa on 120-jäseninen parlamentti knesset. Edustajapaikat jaetaan puolueiden kannatuksen mukaan suhteellista vaalitapaa noudattaen. Knesset valitaan kansanäänestyksellä neljän vuoden välein, mutta kansanedustajat voivat järjestää ennenaikaiset vaalit äänestämällä luottamuksesta. Israelin presidentti on lähinnä edustuksellinen virka. Presidentti valitsee enemmistöpuolueen tai liittouman johtajan pääministeriksi.


title: Israelin politiikka

text: Israelin valtionpäämies on presidentti, mutta brittiläistyyppisestä enemmistöparlamentarismista seuraa, että pääministeri on käytännössä maan johtaja. Israelin nykyinen, järjestyksessä kymmenes presidentti on vuonna 2014 valittu Reuven Rivlin. Pääministerinä on Likud-puolueen Binjamin Netanjahu. Pääministerien asemaa vaikeuttaa knessetin hajanaisuus. Hallitukset ovat usein olleet poliittisesti heikkoja "kansallisen yhtenäisyyden hallituksia". Ennenaikaiset vaalit ovat olleet tavallisia.


title: Israelin politiikka

text: Israelin pääkaupunki on Jerusalem, ja siellä sijaitsevat knesset ja suurin osa hallinnosta. Itä-Jerusalemin kiistanalaisen aseman vuoksi valtaosa suurlähetystöistä sijaitsee Tel Avivissa.


title: Israelin politiikka

text: Hannu Juusolan mukaan Israelin suuret poliittiset kysymykset ovat asioita, jotka nuori valtio tavallisesti joutuu ratkaisemaan heti itsenäistyttyään. "Ulkoinen ikuisuuskonflikti" palestiinalaisten kanssa odottaa ratkaisemista ja maan rajat odottavat lopullista määrittelyä. Toinen ongelma on, että maalla ei ole perustuslakia. Kolmas "perimmäinen kysymys" koskee ulkoista asemaa: onko Israel osa Lähi-itää, eurooppalaisen kulttuurin tai jopa kolonialismin ikuinen linnake kolmannessa maailmassa vai peräti Yhdysvaltojen eräänlainen etäinen "osavaltio".


title: Israelin politiikka

text: Israelin merkittävimmät valtapuolueet aivan viime aikoihin asti ovat olleet vasemmistolainen työväenpuolue Avoda ja 1973 syntynyt oikeistolainen Likud. Ariel Sharonista tuli maan ensimmäinen näiden puolueiden ulkopuolelta tullut pääministeri Likud-puolueen hajottua sisäisiin ristiriitoihin ja Sharonin erottua siitä. Sharonin syksyllä 2005 perustama uusi keskustaoikeistolainen Kadima-puolue nousi vuoden 2006 vaaleissa knessetin suurimmaksi puolueeksi, ja sen puheenjohtajasta Ehud Olmertista tuli maan pääministeri. Kadima on houkutellut nimipoliitikkoja niin oikealta kuin vasemmaltakin.


title: Israelin politiikka

text: Suhteellinen vaalitavan sekä 1990-luvulta lähtien yhteiskunnallisen pirstoutumisen vuoksi maassa on myös suuri joukko pienempiä puolueita, joilla on usein ollut merkittävä vaa'ankieliasema maan parlamentissa ja siten suhteellisesti kokoaan suurempi vaikutusvalta. Pieniin puolueisiin kuuluvat Meretz-Yachad ("sosiaalidemokraatit"), Ra'am ("yhdistynyt arabilista"), Ta'al ("arabiliike uudistumiselle"), Shas, Kansallinen uskontopuolue, Yisrael Beytenu, Israelin kommunistinen puolue, Balad ("kansallinen demokraattinen kokooma").


title: Israelin politiikka

text: Samoin kuin moniin eurooppalaisiin maihin, myös Israeliin on syntynyt ulkomaisten, ei-juutalaisen siirtotyöläisten ryhmä. Vuosituhannen vaihteessa laillisten ja laittomien siirtolaisten osuus työvoimasta oli kohonnut 7–14 prosenttiin. Juutalaiseen identiteettiin nojaavalla Israelilla ei ole ollut aatteellisia työkaluja integroida maahanmuuttajia osaksi yhteiskuntaa. Maan liberaali talouspolitiikka korostaa vapaita markkinoita, mikä on omiaan heikentämään valtiota sekä korostamaan yksilöllisyyden merkitystä. Toisaalta israelilaisesta yhteiskunnasta entistä vieraantuneempi palestiinalainen vähemmistö korostaa islamilaista uskoaan ja palestiinalaista identiteettiään.


title: Israelin politiikka

text: Israelilla on tiiviit suhteet teollisuusmaihin. Kiinan ja Intian kanssa suhteet solmittiin vuonna 1992.


title: Israelin politiikka

text: Ulkopoliittisesti Israelilla on rauhansopimus Egyptin kanssa vuoden 1973 jom kippurin sodasta, Jordanian kanssa vuoden 1967 kuuden päivän sodasta. Syyrian kanssa kiista sen kuuden päivän sodan aikana Israelin miehittämistä Golanin kukkuloista on edelleen auki, eikä Syyrialla ja Israelilla ole vielä rauhansopimusta.


title: Israelin politiikka

text: Israelin valtiota eivät ole tunnustaneet 32 pääosin Pohjois-Afrikan ja Lähi-Idän muslimienemmistöistä maata. Jotkut ortodoksijuutalaiset eivät tunnusta maallista Israelin valtiota. Arabimaat ovat esittäneet suunnitelman suhteiden normalisoimista Israelin kanssa edellyttäen, että Israel vetäytyy vuoden 1967 rajoille, että Länsirannalle ja Gazaan perustetaan itsenäinen palestiinalaisvaltio, jonka pääkaupunki on Jerusalem, ja että palestiinalaispakolaiset saavat palata Israelin alueelle.


title: Israelin politiikka

text:
Yleiskokouksen neljäs komitea käyttää kolmanneksen istuntojen ajasta Israelin ja Lähi-idän konfliktin käsittelemiseen, ihmisoikeusneuvoston maakohtaisista päätöksistä kolmannes koskee Israelia, ja muslimimaiden läpiajaman uudistuksen myötä jokaisen istunnon ainoaksi pakolliseksi rakenteeksi on määrätty niin sanottu "Israel-tiedote".
Yhdistyneiden kuningaskuntien YK-liitto havaitsi tutkimuksessaan YK:n tulkitsevan Israelin toimia huomattavasti kielteisemmin ilmaisuin kuin palestiinalaisia tai arabimaita. Tutkijoiden näkemyksen mukaan kyseessä ei kuitenkaan välttämättä ole Israelin vastainen puolueellisuus, vaan Israelin YK:n päätöslauselmien ja kansainvälisen oikeuden rikkomuksien huomiotta jättäminen heikentäisi järjestön uskottavuutta. Tutkijat eivät ottaneet kantaa päätösten taustalla olevien seikkojen todenperäisyyteen. Israelin ja YK:n välit ovat viime vuosina parantuneet, ja Ariel Sharon totesi syyskuussa 2005 suhteiden olevan ""paremmat kuin ne ovat olleet koskaan aikaisemmin"". YK:n pääsihteeri Annan on myöntänyt, että ""YK:n historia juutalaisvastaisuudessa ei ole vastanut ihanteitamme"". Israelin läsnäolo kielletään kaikissa muissa YK:n toimipisteissä paitsi New Yorkissa, koska arabimaat eivät tunnusta Israelin valtiota. Israelin merkittävin tukija Yhdysvallat on turvallisuusneuvoston pysyvä jäsenmaa, ja se on usein käyttänyt veto-oikeutta mielestään Israelin-vastaisiin päätöslauselmaesityksiin.


title: Israelin politiikka

text: Yhdysvaltain ja Israelin suhteet ovat vahvistuneet Yhdysvaltain presidentin Donald Trumpin valtakaudella. Israelissa on kuitenkin herännyt huoli siitä, mikä maan asema on Trumpin jälkeisenä aikana, sillä maan asema voi heikentyä, jos demokraatit voittavat seuraavat vaalit Yhdysvalloissa.


title: Israelin politiikka

text: The Jewish People Policy Institute JPPI on todennut, että Yhdysvaltain juutalaisyhteisö on pitkällä tähtäimellä yksi Israelin tärkeimmistä strategisista voimavaroista. Yhdysvaltoja on pidetty yli 50 vuotta Israelin merkittävimpänä tukijana.


title: Israelin politiikka

text: Israelin pääministeriä Benjamin Netanjahua on arvosteltu ulkopolitiikassaan siitä, että vieraannuttaa itseään liberaalidemokraattisesta maailmasta ja on entistä muukalaisvihamielisempi.